
Capitolul 1 

Betty împinse uşa cu umărul şi intră în mica încăpere 
pardosită cu dale strigând: 

— Şi iată ultima serie! 

Ea puse tava grea plină cu instrumente lângă 
chiuveta unde Joan termina de spălat mâinile. 

— Iarăşi! Dar credeam că au terminat! Vei vedea că 
la ora două vor fi încă acolo. Ca ieri... 

— ...Şi ca alaltăieri, sfârşi Betty cu un mic râs fericit. 

— S-ar spune că pluteşti de fericire! 

— Bineînţeles, deoarece îmi place acest spital. Avem 
noroc, să ştii. Este spitalul cel mai modern care a fost 
construit în ultimul timp. Aminteşte-ţi stadionul din 
Bradford, cu toţi acei arşi. Dacă acest serviciu nu exista, 
toţi băieţii aceia ar fi fost morţi la ora asta Şi îmi plac toţi 
cei care lucrează aici, chiar şi de tine. Ascultă, dacă vrei ca 
totul să fie gata când se va porni sterilizarea, ar face mai 
bine să se grăbească. 

Joan îşi privi prietena. 

Hotărât lucru, fata asta avea darul de a repune 
lucrurile la locul lor, să nu dramatizeze situaţia şi mai ales 
să nu-şi piardă niciodată buna dispoziţie contagioasă. 
Micuţă, durdulie, pistruiată, cu şuviţe de păr roşcat 
scăpând de sub boneta ei albă îngrijit strânsă pe frunte, 
făcea plăcere s-o vezi. 

— Ai dreptate, la treabă. 

Cot la cot, reîncepură să lucreze, trecând obiectele 
sclipitoare de metal sub jetul de apă de la robinet, 
periindu-le, apoi aşezându-le într-un recipient mare. 

Joan şi Betty îşi efectuau stagiul la sala de operaţie, 
dar atât una cât şi cealaltă erau folosite mai adesea la 
aceste lucrări pregătitoare pentru buna desfăşurare a unei 
operaţii. 


— Dacă tu crezi că vom putea învăţa ceva! reluă 
Joan. Instrumente la spălat, cărucioare de împins, iar cât 
despre bolnavi nu-i vedem niciodată. Sau aproape. 

— Continuă să bombăni. Ştii, nu cu mult timp în 
urmă, nu se aruncau mănuşile de cauciuc! Se spălau, se 
dădeau cu talc, se... 

— Nu văd ce te face atât de fericită? Ce ai în 
dimineaţa asta? 

— Eu? 

— Da, tu, Betty Duncan. 

— Nimic special. Vara este aici, soarele străluceşte, 
este vineri şi voi merge la malul mării la un picnic familial. 

— Familia! Dar spune-mi, l-ai văzut pe cel nou? 

— Care cel nou? 

— Noul chirurg. Azi trebuia să-şi ia postul în primire, 
nu? 

— L-am văzut, răspunse Betty, deodată foarte atentă 
la lucrul pe care-l făcea. 

— Tu o faci dinadins sau ce? Cum este? Este încă 
unul din acei tipi care se cred Dumnezeu tatăl? Este oare 
la fel de îngrozitor ca doctorul 

Parker? Acela, pe platforma lui, trebuie că se amuză 
şi mai puţin decât de obicei. Haide, Betty! Spune-mi, ce 
vârstă are? Este căsătorit? Este frumos? 

— Ia te uită, câte întrebări! Cum aş putea să ştiu 
toate astea? 

— Ai intrat în sala de operaţie, nu? Spune-mi cel 
puţin cum arată. 

— Ei bine, începu cu un aer foarte serios Betty, nu 
este foarte înalt, aproximativ un metru şaptezeci, ochi 
foarte limpezi, păr castaniu-închis. Iată. 

— Cum, iată! explodă Joan aruncând o pensă care 
ateriză cu zgomot în chiuvetă. 

O privi pe prietena ei şi văzu gropiţe apărând în 
obrajii ei plini. 

— Ce-am spus atât de nostim? 

— Nimic, o asigură Betty înainte de a continua: 
aşadar, nu foarte înalt, îmbrăcat în verde, pălărie verde, 


cizme verzi... 

— Ah! Deci aşa este. Nu l-ai văzut venind. L-ai văzut 
îmbrăcat doar în bluza lui de chirurg. De ce n-ai spus-o mai 
devreme? Este elegant, cel puţin? 

— Pantalon alb, vestă albă, cămaşă albă, pantofi 
albi... 

— Ce-i asta? Omul invizibil, un zugrav, un campion de 
tenis? 

— Îţi povestesc ceea ce am văzut, spuse Betty cu 
calm. Şi pot chiar să-ţi garantez că totul era de o calitate 
excelentă. 

— Şi în sala de operaţie, a spus ceva? Are o voce, 
totuşi! 

— Voce normală, puţin gravă, poate, dar agreabilă. A 
spus „Cleşte, vă rog”, „Comprese”, „Mulţumesc”. leşind, a 
adăugat: „Pe luni, doctore Douglas”. Haide, să terminăm. 
Timpul trece, frumoasa mea. 

O voce le întrerupse: 

— Ştiţi unde pot să-l găsesc pe doctorul Walter? 

Cele două infirmiere se întoarseră amândouă, 
păstrându-şi mâinile ude deasupra chiuvetei de faianţă. 
Betty închise robinetul din care apa curgea cu un zgomot 
de cascadă. 

O tânără femeie împinsese uşa şi-şi vârâse capul 
înăuntru. 

Joan îi remarcă ochii de culoare deschisă, părul 
castaniu prins sub boneta verde, nasul scurt şi gura largă, 
nerujată. 

— Doctorul Walter? repetă Joan, ca şi cum era prima 
dată când auzea acest nume. Este cu siguranţă în biroul 
lui. 

— Este exact ce gândeam şi eu spuse tânăra femeie 
zâmbind. Sunt nouă aici, ştiţi, şi nu ştiu unde se află acest 
birou. 

— La etajul de dedesubt. Numele lui este pe geam. 

Cu un scurt mulţumesc, uşa se închise fără zgomot. 

Betty îşi privi prietena cu uimire. 

— De ce ai fost atât de tăioasă? 


— Eu? 

— Etajul de dedesubt, numele pe uşă. Este simpatică, 
pentru cineva care abia apare! 

— Am fost surprinsă, asta-i tot. Am fost într-adevăr 
dezagreabilă? 

— Din nefericire, da. 

— Îmi pare rău. Cu atât mai mult cu cât este grozav 
de... 

— ...frumoasă, spune-o! Păcat. 

— De ce păcat? 

Betty izbucni în râs şi în obraz îi apărură din nou 
gropiţele. 

— Pentru că dacă ar fi fost mai amabilă, aş fi putut... 

— Ai fi putut ce? 

— Să te prezint doctorului Sharon Douglas, proaspăt 
numit chirurg asistent în locul sumbrului doctor Parker. 

— Vrei să spui că această fată este micul tău chirurg? 

— Exact. 

— Şi el... Ea are într-adevăr pantofi de tenis când 
vine la lucru? 

— Mocasini din sevro, draga mea. Moi, albi. 

Capitolul 2 

Sharon Douglas străbătea încet culoarul larg, 
puternic luminat. Îngrijirile terminate, masa distribuită, 
câteva cărucioare aşteptau să fie împinse spre ascensor. Se 
opri în faţa unei uşi de sticlă mată pe care era scris cu 
litere aurite numele doctorului Frank Walter şi bătu. 

— Sharon! exclamă Walter, deschizând braţele. Ce 
mai faci? Eşti minunată! Voiam să te văd îndată ce soseai, 
dar mi s-a spus că ai alergat direct la blocul operator şi 
aveam mult de lucru! Nu poţi să ştii cât de mulţumit sunt 
că faci parte din echipă! Haide, povesteşte-mi! Dar 
aşteaptă! Lasă-mă să te privesc! 

Cu un zâmbet, tânăra femeie se lăsă privită în linişte. 
Walter o cerceta cu o privire lacomă. Il ştia afectuos, 
impulsiv, fericit să trăiască, îndrăgostit nebuneşte de 
tânăra lui soţie, gelos pe puştii lui şi făcând mereu pe 
donjuanul nefericit. 


—  Admirabilă! Mereu la fel de frumoasă! Ce 
pierdere, pentru noi doi. Ar fi putut să meargă, sunt sigur! 

— Despre ce pierdere vorbeşti? întrebă Sharon, 
aşezându-se. Despre frumoasa dragoste pe care am trăit-o 
când eu aveam doisprezece ani şi tu treisprezece? 

— A trecut atât de mult de atunci? Bine, să fim 
serioşi. Ce spui despre numirea ta? Cunoşteai Aberdeen? 
Dar, bineînţeles, ce prost sunt! Vei vedea că o s-o duci bine 
aici. Băieţii sunt simpatici, împrejurimile superbe... 

Sharon zâmbea, întrebându-se dacă va reuşi să 
întrerupă acest val de cuvinte. 

— Ce-ar fi să-mi vorbeşti puţin despre spital? 

— Spitalul? întrebă Walter, reluându-şi locul în 
spatele biroului său. Ai văzut blocul operator? De fapt, ce 
ţi s-a dat în această dimineaţă? 

— Nimic senzaţional. O arsură uşoară la un copil. Dar 
continuă. 

— Bine. 

Medicul se răsturnă în fotoliul lui. 

— Nu te aştepta să-ţi prezint toată marea familie. 
Este ca pretutindeni. Ne obosim veseli picioarele. Dar 
personalul este competent, bolnavii cumniţi, urgenţele nu 
prea numeroase... 

— Vom vedea. Dar un lucru mă frământă: John 
Parker. Cum a primit mutarea lui? 

— Parker? repetă Walter, deodată jenat. Ascultă, să 
vorbim despre altceva. Dacă nu era nevoie de un medic pe 
această platformă de foraj, n-ai fi avut acest post şi... 

— Ştiu, spuse încet Sharon, dar el este cel trimis 
acolo şi asta schimbă o mulţime de lucruri. Mai întâi, am 
impresia că-i iau locul, şi apoi, detest această idee cu 
platforma. Aceste locuri m-au speriat întotdeauna de 
moarte. Ştii că acolo există cam de zece ori mai multe 
riscuri decât într-o mină? 

— Ştiu de asemenea că cei care lucrează acolo sunt 
voluntari, foarte bine plătiţi şi adesea la fel de mândri de 
lucrul lor ca şi astronauții. Nu trebuie să ai vreo 
remuşcare, John era voluntar. Şi să nu crezi că plecarea lui 


acolo este o sancţiune. Compania ne-a cerut un medic. 
John era singurul celibatar şi avea nevoie de bani. Oricum, 
este nefericit oriunde. Nu va fi mai mult acolo decât aici. 
Ştiu că este mai puţin excitant decât să te îmbarci pentru 
Emirate sau Brazilia, dar decizia a luat-o singur. Fără nicio 
presiune din partea noastră. 

Cu un gest brusc, Sharon îşi scoase boneta care-i 
ascundea părul. Îşi scutură capul şi o masă castanie se 
rostogoli peste obrajii ei. 

— Tu ştii cât de prost stă cu sănătatea. Într-adevăr, 
nu era un loc pentru el. 

— Este un maniac! strigă Walter accentuând 
cuvintele. Abia dacă scotea eşarfa când opera. Să 
muncească din greu un timp nu poate decât să-i facă bine. 

— De ce spui din greu? 

Frank Walter luă un creion dintr-un pahar colorat pus 
pe biroul său şi-i îndreptă vârful spre tânăra femeie, ca şi 
cum dorea să-i vâre mai bine în cap fiecare cuvânt. 

— Iată: Kenneth McKoy, inginerul responsabil, a 
anunţat că acest foraj este cel mai greu, cel mai periculos 
care i s-a încredinţat vreodată. Că această platformă era 
veche, roasă de sare, rău concepută, primejdioasă. Direcţia 
a încercat să-l oprească, dar MackKoy s-a încăpățânat. 
Cunosc acest gen de bărbat: are sentimentul orgoliului de 
a se simţi indispensabil. 

— Poate chiar sunt, spuse Sharon. 

— Şi să-ţi spun ideea lui de geniu, continuă Walter 
fără să asculte: a luat contact cu unul din vechii lui 
prieteni cu care a făcut foraj acum vreo zece ani. Acesta 
fusese rănit sau se săturase până peste cap, nu ştiu, totuşi 
a deschis o sală de gimnastică frecventată aproape numai 
de băieţii care au făcut şi ei foraj: mecanici, scafandri. Îi 
antrenează ca pe bolnavi, vorbesc despre frumoasele 
timpuri trecute, se îmbată criţă cu ei. Şi de acolo îşi 
recrutează Mackoy oamenii. 

— De ce nu? întrebă Sharon. Nu cred că este o 
muncă de copii din corul bisericii. Dar ceea ce nu înţeleg, 
este că l-ai lăsat pe John să plece. 


— Era la curent. Era atât de arţăgos, furios pe 
întregul serviciu, pe spital, pe întreg pământul, încât a 
acceptat această ofertă ca pe un cadou, spunând că nu 
putea fi mai defavorizat acolo. 

— Este o poveste ridicolă! 

Sharon se ridicase şi Walter aruncă o privire siluetei 
suple care se ghicea sub bluza amplă. 

— Cam aşa este, încheie el. Tu eşti aici, el este acolo, 
şi nimeni nu va muri din asta. _ 

— Ai face mai bine să nu mai vorbeşti. Imi va fi greu 
să privesc marea fără să mă gândesc la toate astea. 

— Aminteşte-ţi, nimeni nu l-a obligat să plece. Era 
liber să refuze. 

Brusc neliniştit, se ridică la rândul lui: 

— Sharon? Îmi porţi pică? Vom lucra sub acelaşi 
acoperiş, ştii? 

— Şi atunci? 

— Şi atunci, nu trebuie să existe nicio neînțelegere 
între noi. De acord? 

Ea îi întinse o mână şi Walter i-o strânse cu afecţiune. 

— Ah! Sharon! 

— Ah! Sharon, repetă ea izbucnind în râs. Dacă n-aş 
avea soţie, copii, câine, soacră... 

— Foarte bine, răutate. Fugi. Numai dacă... 

— Simt că urmează o propunere necuviincioasă. 

— Dacă promit că n-o să-ţi fac curte, ai accepta să 
cinezi cu mine? 

— Mica ta familie nu te aşteaptă? 

— Pleacă în weekend. Mă duc şi eu vineri seară. 
Atunci, eşti de acord? 

— De acord, donjuan. Pe diseară. 

Găsiră o masă într-un mic restaurant foarte aproape 
de catedrala Saint Mechar, la primul etaj al unei vechi case 
din granit. Au sosit după o scurtă răpăială şi apusul 
soarelui scânteia pe pietrele fațadei. 

Sharon se arătă uimită de privelişte şi Walter se 
umflă în pene ca şi cum avea vreun merit. 

Faţă în faţă, făcură comanda. Walter, cu bărbia 


sprijinită visător într-o mână, o privea pe tânăra femeie. 
Luminile lumânărilor o aureolau pe Sharon cu o frumuseţe 
mai blândă, mai vulnerabilă. El privi spre inelarul ei şi 
constată că verigheta dispăruse. 

— La urma urmei, întrebă el, cât timp ai fost 
căsătorită? Trei ani? 

— Puțin mai mult. 

— Nu vrei să vorbeşti despre asta? 

— Toate astea mi se par atât de îndepărtate, acum! 

Îşi duse mâna la urechea stângă, scoase un cercel de 
argint pe care-l puse pe masă. 

— Este un cadou pentru mine? 

— Nu, spuse Sharon zâmbind. Mă deranjează. 

— Este ciudat, să ştii. Îndată ce încerc să vorbesc 
despre tine, dai explicaţii încâlcite. Nu este prima dată 
când o remarc. Dacă preferi, putem totuşi vorbi despre 
mine: isprăvile mele în sala de operaţii, scorurile mele 
fabuloase la tenis... 

— Ai milă! Nu! 

— Atunci? Ştii că practic nu te-am revăzut de la 
căsătoria ta. Ai refuza să-ţi faci pomană cu câteva 
mărturisiri unui nefericit, bolnav de curiozitate? 

Sharon păru că se închide în ea şi Walter regretă o 
clipă că insistase. Dar tânăra femeie sfârşi prin a-şi regăsi 
zâmbetul. 

— Un divorţ, este întotdeauna un eşec, ştii? Amândoi 
eram foarte tineri... Eu abia terminasem studiile. Nu ştiam 
nimic despre mediul spitalicesc, şi-mi imaginam o lume 
magică, un loc aparte, unde tot ce purta o bluză albă... 

— Sau verde. 

— ...Sau verde, avea ceva fascinant. Ca şi cum 
singurul fapt de a purta această bluză ne conferea puteri 
imense, haruri nelimitate. Cred că eram foarte orgolioasă, 
pur şi simplu. Credeam că pot face miracole. 

— Şi ai lăsat-o mai moale foarte repede? 

— Ca tine şi ca alţii, presupun. Treptat. Aminteşte-ţi 
cât eram de mândri, la început, să fii admis între cei 
atotputernici! 


— În acel moment l-ai cunoscut... 

— Pe Kevin. Da. 

Sharon reluă mica bijuterie de pe faţa de masă şi o 
jucă între degete cu un aer absent. Walter îi remarcă 
fineţea, frumuseţea mâinilor, şi scoase un oftat. 

— Era medic, nu? 

— Da, reluă ea. Era puţin mai în vârstă decât mine, 
dar deborda de încredere în el. Imi părea teribil de 
competent - în timp ce nu ştia fără îndoială mai mult decât 
mine. 

Făcu o mică pauză, apoi continuă: 

— Când intram într-o sală, îmi amintesc că bolnavii 
nu-l priveau decât pe el. Şi eu mă plasam întotdeauna 
cuminte în retragere, ca o elevă atentă lângă profesorul ei 
drag. 

— De ce n-a mers căsătoria voastră? 

— Din cauza atitudinii mele, desigur: cred că 
aşteptam prea mult de la Kevin. El ar fi preferat fără 
îndoială să-i ţin piept. Cuplurile se supun unor alchimii 
bizare... 

— Eu o ştiu foarte bine! exclamă Walter. Fiecare în 
colţul lui face micul său „Război şi Pace”. La noi, 
întotdeauna, Clara deschide ostilitățile. 

— Şi atunci? răspunse Sharon, amuzată. 

— Şi atunci, fie las să treacă furtuna, fie atac şi eu. 

— Dar asta trebuie să fie infernal! Şi-mi spui aceste 
enormităţi cu un zâmbet liniştit! 

— Fiindcă atunci când obosim să ne aruncăm tot felul 
de lucruri în faţă, suntem atât de epuizați încât se 
instalează calmul şi apoi, după furtună, totul redevine 
liniştit, încât ne credem în paradis. 

Pentru Sharon, această viziune asupra căsătoriei 
semăna mai curând a iad. 

— Şi ce gândesc copii? Nu se tem de certurile 
voastre? 

— Haide, nu sunt certuri! Sunt mai mult sau mai 
puţin schimburi de cuvinte puţin zgomotoase, nimic 
altceva. Ne privesc ca pe doi actori într-un duet - nu foarte 


convingători, desigur, dar se mulţumesc să aibă răbdare, 
aşteptând să se termine şedinţa. 

Chelnerul venea să le aducă vinul pe care-l 
comandaseră. Walter îi turnă lui Sharon într-un pahar. Ea 
îşi înmuie buzele, primind cu uşurare această diversiune 
care-i permitea să nu spună nimic. Era departe de a se 
considera o celibatară nesimţitoare, dar perspectiva unei 
existenţe ca aceea pe care i-o descrisese chirurgul n-o 
încânta deloc. 

Pierdută în contemplarea flăcării lumânărilor de pe 
masa lor, evocă încă o dată întâlnirea ei cu Kevin. 

Părăsise Scoţia fără regrete. După studiile ei, simţea 
că era timpul să facă bilanţul. Acest stagiu spitalicesc care 
i se oferea la Victoria, în Camerun, îi va permite să ia 
puţină distanţă. 

Cineva venise s-o întâmpine la aeroportul din Douala 
şi îndată ce pusese piciorul pe pasarelă, când respirase 
prima dată mirosul Africii, fusese sigură că această ţară 
intrase în inima ei şi n-o să mai iasă niciodată. 

În timpul drumului dintre Douala şi Victoria, făcea 
ochii mari pentru a se minuna de plantațiile de palmieri 
pitici, de cocotieri, de arbori de cauciuc, colibele de 
chirpici de pe marginea drumului, sate care se ghiceau 
printre arbori. 

Ceru să se oprească maşina ca să cumpere o minge 
de cauciuc unui copil care râdea în soare. Chiar căldura 
era pentru ea un cadru neaşteptat. Prin geamul lăsat, 
primea acel aer umed, încărcat de mirosurile savanei, 
care-i biciuia pielea ca o mângâiere prea mult timp 
aşteptată. 

Victoria era o grădină imensă situată între ocean şi 
povârnişurile muntelui Camerun. Casele albe, în stil 
colonial, erau colorate de pământul roşu al ţării. Peste tot, 
enorme flori sălbatice, peluze de kikuiu, întreţinute cu 
grijă. Drumurile strâmte treceau peste poduri care păreau 
fragile ca de jucărie, peste mici cursuri de apă unde 
strălucea albeaţa sidefie a nuferilor şi movul plantei 
acvatice al căror nume Sharon nu le reuşi să le reţină. 


Avea sentimentul că revine acasă după o lungă 
absenţă şi regăsea cu iritare o ordine britanică de care 
credea că scăpase. 

Maşina o lăsă în faţa spitalului, care semăna cu toate 
construcţiile pe care le văzuse venind aici: colonade, 
galerii, curţi interioare, şi mereu această vegetaţie pe care 
o mulţime de grădinari africani munceau să o 
domesticească. 

Casa care i s-a atribuit, şi pe care n-a putut s-o 
descoperedecât peste câteva ore, o copleşi de încântare. O 
terasă largă se deschidea spre o pajişte care cobora în 
pantă lină spre stâncile de la marginea mării. Copii 
pescuiau sub ferestrele ei, şi zi după zi va trebui să audă 
râsul lor vesel. 

Casa vecină, i se spusese, era ocupată de un alt 
medic. Un englez. 

Indată ce sosi la spital, în ziua următoare, auzi 
repetându-se numele lui pe toate tonurile: Kevin Granger. 
La dispensar, la urgente, în toate serviciile, i se lăuda 
faima ca a unui mare vrăjitor. Trezit foarte devreme, 
plecase în ziua aceea la volanul unui Land Rover 
împrumutat de spital ca să cutreiere savana. 

Il văzuse seara, după o primă zi de muncă 
extenuantă, coborând la plajă. 

Golfuleţul se numea „Man o war Bay” - ceea ce 
tinerii traduceau „Golful bărbaţilor cu capul tăiat”, fără să 
se ştie foarte bine pentru ce. 

Frumuseţea peisajului o lăsase fără grai un moment. 
Golfuleţul îngust se deschidea spre larg, unde cinci insule, 
cu o vegetaţie densă încât ai fi spus că sunt acoperite de 
blană, formau un cordon la orizont. Un mic drumeag 
şerpuia până la un ponton. 

Sharon îmbrăcase un costum de baie, o bluză amplă, 
sandale, şi coborâse panta. Tocmai se aşezase pe 
scândurile roase de carii ale pontonului când o voce o făcu 
să tresară. 

— Ştiţi că în acest loc marea este plină de barracude? 

Un tânăr foarte masiv, cu picioare lungi sculptate de 


muşchi fusiformi, şolduri înguste, umeri largi şi bronzaţi, 
stătea în picioare în spatele ei. Ea îşi ridicase capul şi 
întâlnise ochii cei mai albaştri pe care-i văzuse vreodată. O 
privire ascuţită, atentă, care anima doi ochi înguşti, traşi 
spre tâmple, împodobiţi cu gene foarte negre. Şuviţe de 
păr ude, decolorate de soare, întărite de sare, îi cădeau în 
dezordine pe frunte. 

Sharon se simţea atât de bine încât indiciul unor 
rechini primejdioşi n-o emoţiona mai mult decât faptul că 
necunoscutul îi semnala prezenţa peştilor roşii. 

— Într-adevăr, barracude? Şi dumneavoastră cum 
faceţi să vă scăldaţi? 

— Peştii mă cunosc. 

Se lăsă mlădios pe vine lângă tânăra femeie, 
adăugând: 

— Sunteţi noua doctoriţă? 

— Într-adevăr. Şi dumneavoastră trebuie să fiţi 
faimosul Kevin. Cel mai mare medic din lume, înotătorul 
cel mai faimos, schiorul nautic cel mai fantastic... 

— Toate aceste superlative sunt perfect adevărate. 
Ştiţi totul despre mine. Şi dumneavoastră? 

— Aţi ghicit: sunt medic. În fine, nu în întregime: sunt 
în stagiu aici pentru şase luni. 

— Întrebare stupidă, dar indispensabilă: sunteţi 
căsătorită? 

— Nu. Şi dumneavoastră? 

El ezitase o clipă. 

— Pe cuvântul meu, da. 

Apoi, cu un gest dezinvolt în direcţia casei: 

— Soţia mea este acolo; se ocupă de şcoală... Ne 
scăldăm? 

— Aici? Dar n-aţi vorbit de barracude, adineauri? 

— Ba da, o asigură el cu entuziasm. Există peste tot, 
de toate mărimile, şi de o frumuseţe minunată! Data 
viitoare când voi scoate unul din apă, o să vi-l aduc. Veţi 
vedea ce va face bucătarul dumneavoastră: un adevărat 
regal! 

— Sunt periculoşi? 


— Încântătoare ingenuă, spuse Kevin ridicându-se. 
Petrec ore întregi în apă şi priviţi-mă: intact! 

— Văd. 

Ea îşi încrucişă gleznele şi, fără să se sprijine pe 
mâini, se redresă la rândul ei cu o mişcare atât de 
graţioasă încât el rămase o clipă uluit. O depăşea cu un 
cap şi ea trebuia să recunoască pentru prima dată în viaţa 
ei că simţea o atracţie imediată, violentă, instinctivă 
pentru bărbatul din faţa ei. 

Cu un zâmbet slab, ea înainta până la scara 
pontonului şi începu să coboare cu atenţie în apă. 
Plonjând, Kevin o stropi cu o ploaie de picături aproape 
prea calde. Fără să mai ezite, se lăsă să alunece în apă. 

Apa era la fel de caldă ca şi aerul. Privindu-l pe Kevin 
cum se îndepărtează într-un craul energic, Sharon se 
întreba dacă exista ceva pe lume ce nu ştia să facă - şi încă 
bine. 

O complicitate imediată se stabilise între ei; o 
complicitate totală şi o permanentă admiraţie. Dacă ea 
începea o frază, el o termina pentru ea, ştiind exact ce va 
spune, cuvântul pe care-l va alege. Toate pretextele erau 
bune pentru ca să se izoleze câteva momente, să danseze 
împreună în serile şi în locurile unde conveneau, fără falsă 
pudoare faţă de noii prieteni ai lui Sharon, nici măcar în 
faţa soţiei lui Kevin, care afişa o indiferenţă ironică. 

Ca nişte copii, schimbau bilete pe care şi le strecurau 
pe furiş. 

Curând, aceste jocuri nu le-au mai ajuns. Dorinţa de 
a fi singuri şi împreună îi exaspera. 

— Sharon? 

Vocea lui Walter îi întrerupse visarea. 

— La ce visezi? 

— La nimic. 

— Mincinoaso! 

Evident, mincinoasă! Dar putea să-i vorbească despre 
călătoria lor la Douala? Acea cameră mare înecată în 
umbra unui mango uriaş unde au intrat luni, Kevin şi cu 
ea, pentru a ieşi de acolo doar miercuri, de-abia având 


timp să mănânce şi să bea, cu mâinile tremurând de 
oboseală cu corpul şi buzele vinete de mângâieri şi de 
sărutări, neîncetând să se privească, să doarmă câteva ore 
şi să reînceapă să se iubească iar şi iar, fără să ajungă să 
se sature unul de altul - putea să-i vorbească despre asta? 

Reîntorşi la Victoria reuşiseră să fure câteva ore 
altora, dar aceste scurte întâlniri pe furiş nu-i mai 
satisfăceau şi se despărţiseră la aeroport, sfâşiaţi, când 
Sharon trebuise să se întoarcă în Scoţia după şase luni de 
stagiu. 

Îşi scriseseră zilnic, scrisori interminabile, în care el 
îi vorbea despre Africa, iar ea despre absenţa lui. 

El sosise în Scoţia într-o seară întunecată de iarnă. 
Ea îl văzuse când coborâse din avion îmbrăcat într-o haină 
prea uşoară şi se duseseră împreună să se închidă într-un 
mic hotel de la marginea Dunburnului. Se iubiseră cu 
frenezie, cu disperare. Kevin o anunţase că tocmai ceruse 
divorţul şi că soţia lui acceptase. 

Curios, Sharon primi vestea cu o răceală care-l 
surprinsese. Imediat după divorţ, el se stabilise în Scoţia, 
cu ea. Dar aceste regăsiri pe care Sharon le dorise cu 
înfrigurare dureroasă nu fuseseră o explozie de plăcere, de 
fericire scontată. Era oare de vină cenuşiul iernii scoțiene? 

Ca şi ea, Kevin îşi pierduse veselia. Ea îşi dădea 
seama că dragostea lor fusese făcută din căldură şi din 
apă, din plimbări pe cărări de pământ roşu. 

Kevin devenea mai închis, mai întunecat. Pe măsură 
ce progresa în meseria lui, devenea clar că Sharon nu mai 
avea decât un rol secundar de jucat în viaţa lui. 

Intr-o seară, într-un bar, izolaţi de lumea exterioară, 
de ploaia care bătea în geamuri, se surprinseseră privind 
în jurul lor, ca pentru a căuta un paliativ la izolarea lor - şi 
împreună, în acea seară, şi-au dat seama că se plictiseau. 

Despărțirea lor se petrecu fără dramă, ca o 
necesitate prea de mult amânată pentru mai târziu. Kevin 
plecase în Africa. 

x x * 


Sharon reveni pe pământ. Walter o privea zâmbind. 


— Ții să păstrezi totul pentru tine, hei? 

Ea ridică din umeri. 

— La ce bun? Trecutul nu mai este decât o amintire, 
aparţine memoriei mele, nimeni n-o va împărtăşi vreodată. 
Nici măcar cu tine, dragul meu Walter. 

Capitolul 3 

— Ascultaţi, copii, ştiu că v-am spus de-o sută de ori 
acelaşi lucru, dar vă promit că de data asta este ultima. 

Cei zece oameni grupaţi în jurul lui Kenneth MacKoy 
începură să râdă. Al naibii Kenneth! O adevărată cloşcă! 

Soarele de iulie strivea platforma. Marea strălucea 
de lumină. La orizont, spre sud-est, o uşoară ceaţă lăsa să 
se prevadă ridicarea vântului. 

În picioare pe o ladă metalică, Kenneth îşi plimba 
ochii de un albastru închis peste oameni. Fiecare la rândul 
lor, mecanici, scafandri, îi înapoiau privirea. Asemănarea 
ţinutei îi făcea fraţi: maiouri, blugi, bascheţi. 

Fraţi de asemenea prin privirea lor mândră, prin 
entuziasmul pe care-l dădea perspectiva acestei noi slujbe. 
Toţi îl cunoşteau pe Kenneth, toţi erau fericiţi să lucreze cu 
el. 

Inginerul nu era stăpânit de acelaşi entuziasm, de 
aceeaşi încredere. El ştia prea bine ce muncă epuizantă 
urmau să depună împreună. 

— Bun. Prima întrebare: ce trebuie să se ştie sosind 
pe o platformă? 

— Să uităm de femei. 

— Să ne lipsim de alcool. 

— De acord! spuse MackKoy râzând. 

Ochii lui străluceau, atât era de fericit că este acolo: 

— Dar altceva? 

Urmă un uriaş hohot de râs şi un răspuns unanim: 

— Să ştim să ne descurcăm în caz de urgenţă! 

— O.K., băieţi. Şi ce alegere aveţi? Tu de exemplu, 
Louis? 

— Ce alegere? Vreţi într-adevăr să ştiţi? 

— Dă-i drumul. 

— Mă prăjesc sau sar. 


O tăcere totală se instală. Toți îşi aminteau de 
prietenii care avuseseră de făcut această alegere 
dramatică: să sară de la înălţimea de peste treizeci de 
metri într-o mare foarte agitată printre grinzile răsucite de 
flăcări, ca să se regăsească în valurile năvalnice, îngheţate 
şi aprinse la suprafaţă de petrolul scăpat. 

— Sper că noi nu vom face niciuna nici cealaltă. 

Kenneth îşi trecu mâna prin părul închis la culoare şi 
sări de pe ladă: 

— Vizitaţi noua voastră locuinţă. Se pare că noul 
nostru medic nu se simte foarte bine. Asta-i, râdeţi. Încă 
un lucru: nu vreau să văd nici ţigări, nici alcool. Veţi 
ajunge pe pământ în... 

— Douăzeci de zile! 

Kenneth se duse în cabina unde fusese instalat 
doctorul John Parker. Văzându-l sosind pe platformă, 
coborând cu prudenţă din elicopterul Companiei, MacKoy 
se întrebase cine-l trimisese acolo, atât de diferită era 
înfăţişarea lui de aceea a bărbaţilor prezenţi pe platformă. 

Înalt, slab, zgribulit într-o haină căptuşită cu molton, 
demodată, noul sosit întinsese inginerului mâna slabă şi 
uscată şi întrebase imediat unde putea să răsufle cinci 
minute. Nimeni nu-l mai revăzuse de la îmbarcarea 
ultimilor bărbaţi şi a materialului lipsă. 

Kenneth bătu în uşa cabinei şi intră fără să aştepte 
răspunsul. 

Doctorul se afla pe cuşeta sa, lungit pe spate, cu 
coatele îndoite pe faţă pentru a se apăra de lumina 
difuzată de o lampă aşezată într-un colţ. Kenneth intră şi 
închise uşa în spatele lui. Geanta noului venit era pe jos şi 
pe cât se pare nu fusese încă deschisă. 

— Ce nu merge, doctore? 

— Ah, Mak Koy. Mă doare capul. Nimic grav. 

Kenneth schiţă un zâmbet. 

— Ce este aşa de nostim? Asta te amuză? 

— Deloc! Tocmai voiam să-ţi propun prosteşte să 
consulţi un doctor. Durere de cap, spui? Eşti sigur că nu 
este altceva? 


Doctorul se ridică, se aşeză pe marginea cuşetei şi 
privi colosul care-i făcea faţă. 

— Ascultă, voi fi sincer. Pot? 

— Dă-i drumul, prietene. 

— De când am sosit la bord... se spune: „la bord”? 

— Dacă vrei, spuse Kenneth zâmbind, este aproape 
un vas. 

— Exceptând faptul că nu pluteşte. La urma urmei, 
îmi place mai mult aşa. 

— De ce? Ai rău de mare? 

John Parker ridică din umeri. 

— De când sunt aici, mi s-au povestit catastrofele 
cele mai oribile. Din pură răutate, fără îndoială. Am suferit 
presiuni insuportabile la spital, să crezi că eram singurul 
bărbat disponibil pe pământ pentru a veni pe această 
platformă. Toate astea, cred, combinate dinainte pentru ca 
doctorul Douglas să-mi ia locul. O simţeam de mult. Dacă 
acest gen de lucru s-ar produce... 

— Ce gen de lucru? întrebă MackKoy încruntându-şi 
sprâncenele, agasat de atâta incoerenţă. Ce vrei să spui? 

— Dacă vreodată platforma se răstoarnă, dacă ia foc, 
dacă devine o bombă plutitoare - dacă totuşi poate pluti, 
adăugă Parker cu un mic râs isteric. 

Kenneth i-o tăie cu o voce periculos de calmă: 

— Spune-mi, doctore Parker ce-i cu inepţiile astea... 

— Nu sunt inepţii! Unul din băieţii dumitale mi-a 
relatat povestea platformei Alexander Kieland, care s-a 
răsturnat: o sută douăzeci şi trei de morţi! Mi s-a spus că 
această platformă pe care suntem, Minerva, a trebuit deja 
să fie evacutată, acum doi ani! Chiar pentru întrebuinţarea 
unui ciocan se cere o autorizaţie prealabilă, cunoşti asta, 
nu? 

— Cunosc, da. _ 

Inginerul devenise foarte palid. Işi ascunsese la spate 
mâinile tremurătoare de furie. 

— Şi după aceea? Ce ţi s-a mai spus? 

— Despre această autorizaţie? Că nu se acordă decât 
dacă sunt asiguraţi că o scânteie nu riscă să provoace o 


explozie. Şi de asemenea că... 

— Ajunge! răcni Kenneth. Nu trebuie să asculţi 
aceste poveşti. Nu avem şi nu vom avea nicio problemă. Eu 
mă pun garant. 

— Mai este ceva... 

— Să terminăm, te rog. Mai am şi altceva de făcut. 

— Eu... am hotărât... Nu pot să rămân aici. Fizic. Nu 
suport să fiu închis aici. 

— Urcă pe punte! Acolo este frumos: cerul albastru, 
pescăruşi... Nu? 

— Nu. Migrena mea se înrăutăţeşte. Sunt pur şi 
simplu incapabil să ies din această cabină. Nu sunt nici 
măcar sigur că pot să stau în picioare. Am impresia că 
înnebunesc. 

— Domnule Parker. Nu sunt decât patruzeci şi opt de 
ore de când sunteţi printre noi. Traversaţi un mic moment 
de nelinişte datorat izolării, zgomotului compresoarelor... 

— Nu! Vreau să plec acum! Imediat! 

— Dar de-a ce crezi că te joci? urlă Kenneth. 

— Nu striga. Nu voi suporta. 

— Eşti chirurg, nu? i se încredinţează vieţile 
noastre! Ce faci într-o sală de operaţie? Te ţin de mână? 
Oh, şi apoi, mă dezguşti. Ce vrei să fac? 

— Nu ştiu. Trimite un mesaj radio. La urma urmei, nu 
suntem decât la o sută de kilometri de coastă. Ar putea 
veni să mă caute. 

— Şi cine te va înlocui? Hei, cine? Compania cere 
prezenţa unui medic. 

— Te rog... 

Kenneth îl privi pe Parker. Prăbuşit din nou pe cuşeta 
lui, doctorul nu mai inspira decât dispreţ. Inginerul îşi 
amintea că de multe ori trebuise să lupte contra spaimei, 
fricii sau dorinţei de a fugi, contrabalansate întotdeauna 
de dragostea pentru munca lui, de responsabilităţile sale şi 
de acest orgoliu care conducea o bună parte din viaţa lui. 

El privi încă o dată silueta chircită şi atinse maşinal 
umărul doctorului. 

— Calmează-te. Mă duc să văd ce pot face. Ai 


dreptate... La ce ai putea servi? Ideea de a te şti pe 
Minerva mă îmbolnăveşte. Şi doi bolnavi la bord, este 
mult. 

Bărbaţii văzură strălucind elicopterul în timp ce se 
apropia. 

Doctorul Parker de-abia îşi ridică încet capul atunci 
când un ura de bun venit salută aparatul care viră înainte 
de a se imobiliza deasupra platformei. Elicopterul se aşeză 
încet. 

— Eu aş face un tur, spuse unul din băieţi, marea 
trebuie să fie frumoasă văzută de sus! 

— Ţi-e bine? Haide, doctore, să vă ajutăm? 

Parker se ridică greoi. Încovoiat sub vântul răscolit 
de elice, se redresă brusc văzând o siluetă albă şi zveltă 
care se pregătea să sară pe punte: 

— Sharon! Dar ce faci aici! 

Tânăra femeie împinse mâna care i se întindea şi sări 
jos.  Mecanicii izbucniră într-un cor de fluierături 
entuziaste. Un combinezonpantalon alb se mula pe ea de la 
picioare până la umeri. O eşarfă, de asemenea albă, îi 
strângea părul. Câteva şuviţe castanii scăpau în jurul feţei 
ei zâmbitoare. 

— Salut, John! Vin să te înlocuiesc, prietene! 

— Dar este imposibil! Nu este un loc pentru 
dumneata! Chiar eu... 

— Ştiu, John. Mi s-a spus asta la spital. Walter nu era 
foarte încântat, dar eu am insistat, şi iată-mă. Grăbeşte-te 
să urci. Vei fi dus înapoi. 

John Parker o privi şi se ruşină brusc de fuga sa. 
Dacă ea putea să suporte această viaţă câteva săptămâni, 
şi el ar fi putut, fără îndoială... 

— Hai! Fără false probleme! Salut, John! Pe curând! 

Elicopterul se ridică şi oamenii îl urmăriră cu privirea 
până nu se mai văzu decât un punct dansând la orizont. 

Tăcerea survenită îi păru ciudat de apăsătoare tinerei 
femei. Bărbaţii o priveau ca şi cum debarca de pe lună. Ea 
îi privi rapid şi când se aplecă să-şi ia geanta de voiaj, o 
mână îi prinse încheieturile. 


— Aşadar, dumneata eşti, constată un vlăjgan înalt cu 
păr negru ca cerneala. 

— În persoană, domnule...? 

— Mackoy. Kenneth Mackoy. 

— Şi sunteţi...? 

— Cine sunt? întrebă el descoperindu-şi puternicii 
dinţi albi. Servitorul dumitale, stăpânul dumitale; ca să 
spun totul inginerul acestei platforme. La radio, am fost 
asigurat că ne vor trimite pe cineva care să-l înlocuiască 
pe acest biet bătrân Parker, dar nu mi s-a precizat că va fi 
o femeie. Văzându-vă coborând din elicopter nici măcar n- 
am realizat că veţi rămâne cu noi. Şi nu ştiu dacă asta îmi 
place atât de mult. 

— Va trebui s-o faci, răspunse Sharon, fatalistă. Unde 
este restul echipei? Dedesubt, în apă? 

MacKoy îşi încrucişă braţele şi o măsură insolent în 
tăcere. 

— Sunt toţi aici, doamnă, spuse un negru înalt 
prăvălit pe lăzile îngrămădite. 

— În întregime, îi întări spusele Kenneth. 

Tonul agresiv al acestui răspuns o surprinse: 

— Este mereu aşa? întrebă ea. 

— Nu, răspunse un brunet scund care îşi ştergea 
mâinile pline de ulei cu o cârpă negricioasă. Astăzi, este 
mai curând bine dispus. Asta trebuie să fie din cauza 
prezenţei dumneavoastră. 

— Dar, întrebă Sharon, nimeni nu lucrează? 

— Mergem, mergem, spuse negrul. Voiam doar să 
vedem cum se descurcă pilotul. Ultima dată a fost cât pe 
ce să facă plonjonul. 

— Domnule MackKoy, când voi fi instalată, voi putea 
să-i văd pe fiecare din aceşti oameni? 

— Dar îi vedeţi, nu? Hai! La lucru, băieţi! 

— Încântător. Să ştiţi că nu e cazul să faceţi o criză 
doar pentru că o femeie a debarcat în sublimul nostru 
univers masculin. Mi-ai plăcea numai să le fac o mică vizită 
medicală. Mi s-au încredinţat dosarele lor şi mi se par mai 
degrabă neglijente. Am impresia că ultima persoană care i- 


a văzut le-a consacrat câteva minute şi i-a declarat apți de 
muncă. 

— Aceşti oameni sunt atleți, în plină formă. 

Sharon îl fixă pe Kenneth drept în ochi. 

— Ştim ce ascund aceşti muşchi frumoşi? Poate sunt 
culturişti? 

— Faceţi ce vreţi, la urma urmei, i-o tăie Kenneth, 
vizibil exasperat, dar nu deranjaţi pe nimeni de la lucru şi 
încercaţi să nu puneţi întrebări stupide. 

— De genul? 

— De genul: la ce serveşte această maşină şi de ce 
acest dispozitiv se învârteşte în sensul acesta, când ar fi 
mai logic să se învârtească în celălalt. Bun. N-am dormit 
de douăsprezece ore. Mă duc puţin în sala de gimnastică. 
Dacă aveţi nevoie de mine, mă veţi găsi acolo. 

— Dacă-i aşa, spuse Sharon crezând că era o glumă, 
eu voi fi la piscină sau la tenis. 

Kenneth o privi pe gânduri, cât pe ce să-i răspundă, 
ridică din umeri şi se răsuci pe călcâie, mergând cu 
prudenţă pe punte, strecurându-se pentru a evita 
palonierele şi compresoarele care zăceau pe punte. 

Sharon privi în jurul ei, măsură spaţiul îngust unde 
aceşti oameni trebuia să trăiască, izolarea la care erau 
supuşi, condiţiile mizerabile de convieţuire, îşi imagina 
loviturile probabile... 

— Nu fiţi necăjită, doctore. Nu era o glumă. Toţi 
avem nevoie să facem mişcare. 

Ea e întoarse spre mecanicul care luase apărarea lui 
Kenneth. Un tânăr vânjos, bronzat, cu muşchi proeminenţi 
sub un maiou de culoare nedefinită. Zâmbi, cu toată buna 
ei dispoziţie regăsită: 

— Cum vă numiţi? 

— Frank. „Frumosul” Frank. Sub acest pseudonim 
sunt cunoscut pe toate platformele planetei. Din Caraibe 
până în Brazilia, trecând pe la coastele Scoției. Şi trebuie 
să spun că în general, plac destul. 

— Lăudăros! Dar spuneţi-mi, această poveste cu sala 
de gimnastică? Este ceva serios? 


Frank îi explică liniştit că nu se află nimic 
asemănător acolo, decât nişte bare de plumb pentru ridicat 
ca să inhibe stresul şi sentimentul de melancolie al unui 
crepuscul pe Marea Nordului; nimic nu se compară cu 
prezenţa asiduă la aceste şedinţe care compensează pe 
platformă meciurile de fotbal şi partidele de tenis. Chiar 
extenuat, fiecare bărbat face gimnastică după ce termină 
lucrul. 

Sharon ascultă cu atenţie, aprobă, se întinse în 
soarele care apunea. Un vânt răcoros se ridică şi ea îşi 
întoarse faţa spre orizont. 

— La urma urmei sunt în vacanţă, îşi spuse ea cu un 
oftat fericit. Frumoasă plajă de metal. Spuneţi-mi... Pot să 
vă spun Frank? Trebuie într-adevăr să iubeşti marea dacă 
ai ales acest gen de muncă. 

— Marea? Nu-mi pasă. 

— Atunci, de ce? 

— Banii, doctore, banii. 

— Toți sunteţi aşa? 

— Cred că da. 

— Şi Mackoy? 

— Cu el este altfel, îşi iubeşte cu adevărat meseria. 

— Ce făcea înainte? 

— Inainte de ce? 

— Înainte de Minerva. 

— Alte Minerva. Ai crede că s-a născut pe o 
platformă. 

Cu pleoapele pe jumătate închise ca să evite soarele 
la asfinţit, Sharon îl văzu pe MackKoy apropiindu-se. Purta 
un prosop pluşat roşu şi-şi ştergea faţa cu unul din 
colţurile lui. 

— Ce faceţi aici? Şi tu, Frank? N-ai de lucru? 

— Iată, iată, răspunse muncitorul maliţios. Pe mai 
târziu, doamnă. 

— Câtă autoritate! ironiză tânăra femeie. 

— Să punem lucrurile la punct, doctore. Eşti aici 
pentru o treabă bine precizată. In acest moment n-ai nimic 
de făcut, cu atât mai bine, dar îi distragi pe oameni şi ei au 


altceva de făcut decât să schimbe vorbe dulci. O să te simţi 
mai bine în cabina dumitale. 

— Încântător! 

— Nu sunt aici pentru a face caz de farmecul meu. 
Mă deranjezi, îi deranjezi pe oameni. 

— Ei nu par să fie de părerea dumitale. 

Kenneth o privi, mijindu-şi gânditor ochii. 

— Totuşi, nu pari provocatoare. 

— Nu sunt! Sunt aici pentru a acorda îngrijiri 
medicale în caz de necaz, asta-i tot... 

— Atunci, du-te şi aşteaptă necazurile jos. Oricum, 
începe să se facă frig. Vântul se va ridica şi asta nu-mi 
place. 

— Ce vrei să spui? 

— Că nu-mi place. În Marea Nordului, o furtună 
poate veni foarte brutal şi nu vreau ca cineva să 
incomodeze manevrele. N-am nevoie să mă împiedic de un 
căţeluş stângaci. Vârâţi ceva în frumosul dumitale cap de 
medic: 

suntem aici o minusculă armată mereu în mişcare, 
unde femeile şi alcoolul sunt interzise. 

— Fericit amestec. 

— Noi ducem o viaţă monahală, compensată numai 
de o bucătărie excelentă şi de salarii ridicate. 

— N-aveţi aerul că vă scuzaţi. Sunt mulţumită să aflu 
unde am pus piciorul şi cu cine voi trăi. 

Kenneth o privi pe Sharon cu coada ochiului, o văzu 
sinceră, atentă şi continuă: 

— Vorbeam despre salariul băieţilor, nu-i aşa? 

— Aşa-i, da. Şi ce fac cu aceşti bani? 

— Cei mai mulţi dintre ei îi risipesc în câteva zile, 
imediat ce sunt pe uscat. De-abia debarcaţi, se năpustesc 
la „Gordon Highlander”, barul petroliştilor, lângă gara din 
Aberdeen. Apoi, într-o zi, întâlnesc o femeie şi totul se 
schimbă. Sau abandonează forajul submarin, sau 
divorţează şi reîncep. Dar după zece sau cincisprezece ani 
de asemenea viaţă, mulţi preferă să se cuminţească. 

— Şi dumneata? 


— Eu? Femeia care mă va face să-mi mut bagajul pe 
pământ nu s-a născut încă. 

— Aveţi dreptate, spuse Sharon, ironic. Trăiască 
munca şi banul. Şi pentru dumneata este o problemă de 
bani? 

— Ascultă, ocupă-te de seringile dumitale, de 
bisturiele dumitale şi lasă să planeze misterul. 

— Mi-ar plăcea totuşi să înţeleg. 

— Adevărat? întrebă el, neîncrezător. 

El păru că reflectează o clipă, ca şi cum ezita să se 
lanseze în confidente, înainte de a urmă: 

— Cunoşti oameni care trăiesc cu adevărat? Eu nu. 
Toată lumea trăieşte de azi pe mâine, într-o existenţă unde 
riscul nu-şi mai are loc. La ce bun? Aici, viaţa îşi reia 
întreaga semnificaţie. Toţi bărbaţii pe care-i vezi aici, 
muncitori, scafandri, toţi au învăţat să înfrunte moartea în 
fiecare zi şi să aleagă: sunt deplini responsabili pe destinul 
lor. 

— Dar dumneata eşti cel care decide: dumneata îi 
trimiţi dedesubt. 

Sharon arătă marea cu un gest al mâinii. O hulă 
lungă, înceată, începea să izbească pilonii platformei. 

— Mă enervezi. Ce vrei să dovedeşti? Eu îmi fac 
treaba, ei şi-o fac pe a lor: fă-o pe a dumitale, şi lasă-mă în 
pace. La urma urmei, aceste platforme există cu siguranţă, 
nu dumneata le vei şterge de pe hartă. 

— Nu fi ridicol! Am ales să apăr vieţi: este meseria 
mea. A dumitale, constă, se pare, în a le scurta. N-ai de ce 
să te bucuri! 

— Doctore Douglas, ascultă-mă bine: acel afurisit 
elicopter a venit o dată pentru a lua marioneta aceea şi a 
te depune cu delicateţe pe dumneata aici. El poate să 
revină şi să te întorci la dragul dumitale spital, dacă 
doreşti. Vei avea de-a face cu tipi curaţi, pe culoare 
curate... şi pentru a te înlocui îmi vor trimite fără îndoială 
un bărbat, nu o curcă plouată sau o moralizatoare! 

— Înţeleg mai bine acum de ce doctorul Parker a 
cerut să fie evacuat. Trebuie să fii insuportabil! 


— Insuportabil, serios? 

Se apropie de ea, cu o grimasă ironică pe buze. 

— Sunt sigur totuşi că am putea reuşi să ne 
înţelegem bine, amândoi. Numai că, evident, ti-ar plăcea 
să respect regulile de politeţe. Să-ţi vorbesc despre 
frumuseţea dumitale, despre farmecul dumitale, despre 
graţia cu care ai sărit pe această pasăre de metal ca să-mi 
invadezi regatul... 

Sub privirea albastră care o măsura cu neruşinare, 
Sharon fu surprinsă să descopere că inima îi bătea să se 
rupă. 

— Ajunge, Mackoy! 

— Exact. Atunci, chem elicopterul? Vor crede că am 
înnebunit, cei de pe pământ. Le voi spune că prezenţa ta e 
un supliciu. 

Îşi puse mâinile pe umerii ei şi ea nu reuşea să-şi 
imobilizeze destulă voinţă ca să se degajeze. Cu buzele 
ascunse în părul ei, el murmură în surdină: 

— De altfel, nu este în întregime fals, Sharon. 

Ea se îndepărtă tresărind. 

— Bietul de tine! Te ştiu lipsit de femeie, dar... 

— De patruzeci şi opt de ore, spuse el râzând. Sunt 
încă în stare să mă stăpânesc. Dar tu, în schimb, mă întreb 
dacă... 

Îşi lăsă mâinile să-i alunece, ţinându-i încheieturile 
câteva secunde şi se îndepărtă încet. 

Sharon îl privi plecând, clătinând din cap, buimăcită. 

Învăţase prea devreme să citească în privirea 
bărbaţilor admiraţie, respect, dorinţă, şi la femei o 
prietenie rivalizând adesea cu gelozia. În acea comunitate 
închisă care este un spital, i se întâmpla frecvent să devină 
centrul atracției, şi să se găsească în centrul intrigilor de 
care ar fi preferat să se lipsească. 

Pentru a se apăra, dobândise un control asupra ei 
însăşi în care mulţi nu vedeau decât răceală. Intuiţia îi 
arătase cât de plin de pericole era drumul ambițios pe care 
voia să-l urmeze. 

Fixă spatele lat al lui Kenneth Mackoy, mersul lui 


prudent, care-i ascundea prost forţa. Îşi aminti de alt corp 
de bărbat şi o cuprinse o tulburare ciudată. Nu, bărbatul 
pentru care şi-ar da viaţa - dacă exista - nu va semăna cu 
acesta. Şi-l imagina asemenea unui balet de păsări de 
mare, legănându-se la suprafaţa frământată a mării. 

Dar la ce visa? Se scutură şi cobori îngusta scară 
metalică ducând spre cabine. La capătul unui culoar lung 
şi îngust, îşi recunoscu cabina după sacul de voiaj pe care-l 
aruncase pe o cuşetă. 

Un mic lavabou, o etajeră: locul semăna cu o 
veritabilă celulă de călugăr. Suflul scurt al compresoarelor 
bubuia, făcând să tremure fără oprire pereţii de metal. 

Acest Mackoy! 

Sharon deschise fermoarul combinezonului şi începu 
să-şi scoată hainele. 

Îşi dădu seama că executa fiecare gest pe furiş, ca şi 
cum aceste zgomote ciudate aveau ochi care o spionau. Işi 
azvârli furioasă sandalele într-un colţ şi se prăbuşi pe 
cuşeta care mirosea a umezeală şi transpiraţie. 

Să se ducă toţi dracului! se gândi ea. N-au decât să 
mă ia aşa cum sunt. 

Capitolul 4 

— Îmi permiţi să intru? întrebă politicos o voce. 

— Cine este acolo? 

— Stewardul, doamnă. 

— Cine? 

— Stewardul, doamnă. Am primit ordin să trec să vă 
văd. 

— Ei bine, intră! spuse Sharon. Nu ştiam că există 
stewarzi la bordul acestei... bătrâne ambarcaţii. 

Uşa se deschise şi, recunoscându-şi vizitatorul, 
tânăra femeie îşi înăbuşi un strigăt. 

— Dumneata? Hotărât lucru, nu-ţi lipseşte tupeul. 
Cum îndrăzneşti...? 

— lartă-mi acest şiretlic... 

— Încetează să faci pe clovnul. 

— Aşadar, nu ierţi nimic. Dar vezi, am preferat să 
trec drept altcineva. 


— Un steward! 

— Ei, da! în timp ce în realitate nu sunt decât un 
modest călător - ca şi tine, dacă vrei să mă asociezi astfel 
doamnă... 

— Destul cu comicăriile. Ce vrei? 

— lată: mă nelinişteam pur şi simplu să ştiu dacă 
acest tren merge la Istanbul. Am urcat atât de repede încât 
aş fi putut să mă înşel. Nu este vorba mai degrabă de 
expresul de Moscova, sau Transsiberianul, în drum spre 
Vladivostok? Numai dacă nu cumva avem destinaţia 
Tahiti...? Şi bagajele mele? Ce s-a întâmplat cu bagajele 
mele? 

În faţa acestui nemaipomenit număr fantezist pe care 
Kenneth MackKoy i-l oferea, Sharon se surprinse zâmbind. 
Încurajat, el reluă: 

— Dar eşti sigură că acest compartiment este al 
dumitale? Ah, înţeleg că te deranjez. Mi se spusese că eşti 
la piscină, dar am preferat să-mi încerc norocul, în cazul 
când ţi-ai fi schimbat părerea. 

Kenneth, cu ambele mâini la spate, făcu un pas către 
cuşeta unde Sharon, jumătate agasată, jumătate amuzată, 
rămânea alungită, dreaptă şi demnă în acel combinezon 
alb pe care nu vrusese să-l dezbrace. Avea buzele strânse 
într-o expresie ironică. 

— Mă înşel? îmi pari crispată... 

— Nu te înşeli. Am impresia că la cel mai mic gest 
risc să deranjez pe cineva. 

— Dar nu, nu, o asigură el cu dezinvoltură. Ştii că la 
această oră târzie trebuia să dorm pentru a înfrunta cu 
energie lungile ore de lucru care mă aşteaptă? Dar mi-am 
zis că o mică intruziune în universul feminin - de fapt 
foarte rar, pe această instalaţie - nu va face rău nimănui. 
Şi poate chiar îţi va face plăcere. 

— Crezi, într-adevăr? 

Sharon îşi încrucişă braţele la piept, îşi ridică bărbia 
provocator şi aştepta. 

— O cred. De altfel, mi-am permis să vin ca să-ţi ofer 
o mică sărbătoare. O mică petrecere pe care s-o împart cu 


dumneata, ca să te fac mai bine să uiţi cele câteva cuvinte 
puţin cam impulsive care mi-au scăpat. 

— Puțin impulsive? Sincer vorbind, dezagreabile ar fi 
mult mai exact. 

— Dezagreabile... 

Kenneth păru că reflectează îndelung asupra 
cuvântului, ca şi cum îi cântărea sensul înainte de a 
încuviinţa.: 

— De acord cu „dezagreabile”. Îţi convine? 

Sharon se ridică într-un cot, şi consimţi să surâdă. 

— Aproape. Cât despre mica dumitale petrecere, îmi 
pare rău, dar prefer să rămân singură. Nu-mi place nimic 
din ceea ce văd aici, şi acest zgomot infernal mă 
înnebuneşte. 

— Cel puţin, permite-mi să intru... 

Chiar dacă-i era greu să rostească acest cuvânt, făcu 
o pauză înainte de a adăuga: 

— Sharon. 

— Mi se pare că deja ai făcut-o. 

— Nu tocmai. 

Kenneth împinse neglijent uşa cu o lovitură de călcâi. 

— Iată. Acum suntem singuri. Mi-ar plăcea să 
împărtăşim împreună câteva momente privilegiate din 
această călătorie. 

— Adevărat? 

Sharon se sprijini pe mâini, se ridică şi propti pernele 
de perete ca să se rezeme confortabil de ele. 

— O călătorie? Credeam totuşi că suntem complet 
nemişcaţi, ancoraţi pentru o veşnicie prin tone de ciment. 

— Ascultă, şopti Kenneth. Ascultă cu atenţie. 

El îşi arcuia sprâncenele cu o expresie de 
conspirator. 

— Nu auzi huruitul roţilor? Nu simţi legănarea 
şinelor? Spune un cuvânt şi-ţi ofer trenul pe care-l alegi. 
Vrei Orient-Expres şi splendorile lui? Palatino Talgo...? 
Aşteapă, voi cobori storurile - mă tem ca luminile din toate 
aceste gări exotice să nu te orbească. 

Stupefiată de acest număr, tânăra femeie îl privea pe 


Kenneth. În penumbră, faţa lui nu evoca nimic din omul 
glacial, dur, pe care-l cunoscuse puţin mai devreme. Îşi 
trecu privirea peste trăsăturile lui, de la obraji la buzele pe 
care descoperea cu uimire comori de umor şi de tandrete. 
Părul negru şi creţ îi dădea o poftă nebună să-şi vâre 
degetele în el. 

Se întinse, punând stăpânire pe cuşetă. Apoi îşi 
încrucişă mâinile în spatele cefei, relaxându-se în sfârşit. 
Era adevărat: aproape simţea legănarea vagonului şi 
micuța cabină părea acum încărcată cu promisiuni de 
vacanţă: debarcarea pe tărâmuri necunoscute, în gări unde 
se anunțau deja mirosuri de arbori, de flori şi surâsul unor 
fântâni străine... 

Hotări să intre în jocul lui Kenneth MackKoy, şi privi 
pereţii pe care nicio fereastră nu-i lumina: 

— Nu, lasă storurile ridicate. Mi-ar plăcea să văd 
câmpia, înainte de sosirea noastră la Roma. 

— La Roma? Dar cine vorbeşte de Roma? N-am decât 
să pocnesc din degete şi vom fi la Florenţa, Veneţia, 
Sumatra, Miami, Acapulco... 

— Şi dacă ai pocni într-adevăr din degete? Aş vedea 
poate ce ascunzi la spate! Sau cineva ţi-a pus cătuşe? 

— Cătuşe, mie? Cine ar îndrăzni? Sunt de neînlocuit, 
indispensabil, de neatins. Sunt vrăjitorul universal, 
seducătorul de şoc: din cauza mea, tot personalul feminin 
a trebuit să fie consemnat în cabine, ca să nu cadă sub 
farmecul celui care este numit călăul inimilor acestei 
croaziere transatlantice! 

— lată-ne pe un transatlantic, acum! Tren, vapor... 
curând, ne vom găsi în avionul dumitale personal! Dar încă 
n-ai răspuns la întrebarea mea. 

— La care? 

— Ce ascunzi la spate? 

— Ce mână vrei? Stânga, dreapta, alege! 

— Hmm... Oricum, vei trişa cu siguranţă; atunci, 
arată-mi-le pe amândouă. 

Cu precauţie, Kenneth întinse un braţ, apoi pe al 
doilea şi ca un prestidigitator, făcu să apară sub nasul lui 


Sharon două cupe şi o sticlă de şampanie. j 

— Şampanie? exclamă ea, uimită şi încântată. In 
plină Mare a Nordului! Este într-adevăr neaşteptat... şi 
plăcut. 

— Tot ce fac, dragă doctore este plăcut şi neaşteptat. 
Va trebui să te obişnuieşti. 

— Eşti sigur că nu te lauzi puţin? 

— Eu? Niciodată. 

El aruncă o privire rapidă în jurul lui. 

— Pot să mă aşez undeva? 

Fără să aştepte răspunsul, puse paharele şi sticla pe 
podea, ca să se instaleze pe marginea cuşetei. 

— Aşa. Fă-mi puţin loc, şi totul va fi bine. 

Ea îi făcu de bine de rău loc. 

— Îmi pare rău, nu pot face mai mult. 

Lipită de perete, simţea căldura lui Kenneth, şi-şi 
reproşă că era cuprinsă de o tulburare pe care reuşea cu 
mare greutate s-o domine. 

— Atunci, făcu Kenneth, zeflemitor, o deschidem? 

În ciuda siguranţei lui, Sharon ghicea un fel de 
timiditate prost ascunsă sub tonul dezinvolt al vocii lui şi 
făcu gafa să i-o spună: 

— Timid, eu? Glumeşti? 

Luă sticla, făcu să-i sară dopul, umplu cupele până la 
refuz şi-i întinse una lui Sharon, cu o bruscheţe atât de 
stângace încât o făcu să râdă cu milă. 

— De ce nu? Şi eu sunt la fel. Dacă îţi vorbesc despre 
asta, este pentru că mă simt eu însămi teribil de 
intimidată. Acest loc este atât de minuscul... 

— Noroc! 

Cele două pahare se ciocniră. Kenneth o privi cu 
coada ochiului pe tânăra femeie pe deasupra cupei sale, cu 
o licărire maliţioasă în ochi. 

— Nu fi intimidată. Suntem tovarăşi de călătorie, nu 
uita: nu-ţi alegi niciodată întâlnirile, în acest caz. 

El bău o înghiţitură, plesni din limbă şi continuă: 

— O să vezi că plajele mexicane sunt frumoase 
primăvara. Ai călătorit mult? 


— Enorm. Mereu acelaşi traseu: facultate-spital, 
spital-facultate, cu un ocol prin Africa. O călătorie lungă, 
care mi-a luat şapte ani plini. 

— Şi nu doreşti să mergem puţin mai departe, 
amândoi? 

— Nu. 

Era un „nu” atât de definitiv, atât de categoric, încât 
Kenneth izbucni în râs. Îşi puse paharul pe podea, luă cupa 
din mâinile tinerei femei şi se apropie încet de ea. 

— Doar un pic mai departe. 

Îi ridicase încet bărbia pentru a-i atinge uşor gura cu 
buzele, fără s-o slăbească din ochi. Cu inima bătând cu 
mari lovituri surde, ea se scufundă în oceanul albastru al 
ochilor lui, plină de dorinţa nebună de a se pierde în ei. 

— Ai zâmbit, spuse el. Am simţit-o. 

Sunetul vocii lui rupse magia. Sharon se trase înapoi 
atât cât îi permitea colţul peretelui. Kenneth se aplecă să 
ia cupa pe care i-o întinse, brusc morocănos. 

— Nu te laşi niciodată în voia sentimentelor? 

Ea îşi înmuie maşinal buzele în şampanie, fără a 
îndrăzni să răspundă. La rândul lui, îşi ridică paharul şi luă 
o înghiţitură, strâmbându-se. 

— Detest chestia asta plină de bule. 

— Atunci, de ce ai adus-o? 

El făcu o mutră dezamăgită şi o privi pe tânăra 
femeie cu coada ochiului. 

— De ce eşti atât de neîncrezătoare, atât de agresivă 
cu mine? 

— Nici dumneata nu mă menajezi. 

— Adevărat? Ştii că oferindu-ţi această sticlă am 
încălcat toate regulile? 

Ea îşi aminti atunci de interdicţia impusă alcoolului 
la bordul platformei de foraj submarin. 

— De ce ai făcut-o? 

— Mă gândeam să-ţi fac o plăcere. Am ratat, nu-i 
aşa? 

Cu un oftat, el adăugă: 

— Cu riscul de a mă repeta: de ce eşti aşa de 


agresivă cu mine? 

— Agresivă, nu. Poate neîncrezătoare. 

Ea ezită un moment, apoi: 

— Am cunoscut un bărbat ca dumneata, într-o 
existenţă anterioară. Un bărbat distant, care găsea 
umilitor să-şi dezvăluie sentimentele. Un bărbat care se 
consacra în întregime meseriei lui şi care-şi lua atâtea 
precauţii pentru ca nimic să nu-i încalce viaţa 
profesională... 

Se întrerupse, puţin dornică să persiste asupra unor 
amintiri încă dureroase şi încheie pe un ton în care nu se 
simţea decât o uşoară deziluzie: 

— Îmi plac bărbaţii puternici, tăcuţi: fără pasiune. 

— Fără pasiune? Aspectul gurii dumitale afirmă 
totuşi contrariul. 

Kenneth netezi o şuviţă din părul ei castaniu, îl răsuci 
pe degetul arătător şi trase uşor. 

— Dacă te-aş săruta cu adevărat? 

Ea simţi brusc dorinţa să preia iniţiativa, să-l 
surprindă abandonând acest rol de şoricel la care o limita, 
pentru a-l adopta pe cel de pisică. 

— Încearcă şi vei vedea. 

Îşi înnodă mâinile ei în spatele cefei inginerului şi-l 
atrase încet spre ea. Gurile lor se întâlniră, şi de data asta 
Sharon fu aceea care-l simţi pe MackKoy zâmbind. În 
murmurul care scăpa de pe buzele lui, crezu că-şi 
recunoaşte numele. 

— Kenneth? 

El păru că revine la realitate, cu regret, parcă. 

— Da? 

— De ce porţi un diamant la ureche? 

Inginerul se redresă brusc. 

— Eşti imposibilă! 

Uluită, tânăra femeie rămase un moment fără voce. 

— Nu înţeleg... 

— Nici eu. Ai un fel de a-i readuce pe oameni cu 
picioarele pe pământ care frizează fie inconştienţa, fie 
prostia. 


— Ascultă: nu doresc oricum să-mi petrec viaţa 
scuzându-mă de fiecare dată când pun vârful piciorului pe 
teritoriul dumitale sacrosanct! 

El îşi trecu nervos mâna prin păr. 

— De acord. Vrei să ştii? 

Ea îşi ridică genunchii, îi înconjură cu braţele şi îşi 
aplecă încet capul pentru a-l fixa pe Kenneth cu o privire 
întrebătoare. El o fulgeră cu o privire incendiară. 

— Dacă n-ai fi atât de frumoasă, aş pleca şi m-aş duce 
să dorm o sută de ani! 

— Grăbeşte-te: nu ţi-au rămas decât unsprezece ore. 

— Foarte nostim. 

El se întoarse, şi ea nu-i vedea decât spatele 
musculos şi ceafa puternică... Se stăpâni să nu pună mâna 
pe ea. Cu o voce surdă, el se decise să rupă tăcerea. 

— De fapt, mai ales scufundătorii sunt cei care poartă 
un diamant la ureche. 

— Din ce motiv? 

— Oh! Este foarte simplu: pentru a fi siguri că 
echipierul lor îl va ridica în caz de vreo problemă. 

Descumpănită o clipă, Sharon exclamă: 

— De ce spui asemenea grozăvii? Vrei să mă faci să 
cred că ai ridica pe unul din prietenii dumitale numai 
pentru a-i moşteni diamantul? Nu dumneata, MackKoy! în 
plus, nu eşti chiar scafandru! 

— Am fost. Şi am acest diamant de la un prieten care 
n-a avut noroc. lată, ştii totul. Eşti mulţumită, acum că ştii? 

— Nu cred un cuvânt din toată povestea asta! 

— Cum doreşti. 

El ridică încet capul, şi ea citi atâta melancolie în 
ochii lui încât se învinui că-i provocase această confesiune. 

— Îmi pare rău... 

— Să nu-ți pară. Este genul de întrebare stupidă... 

Ea sfârşi fraza cu o voce plină de amărăciune: 

— ...care mi-o pun toate femeile îndată ce le sărut. 
Aşa-i? 

— Exact. 

şi petrecu braţele în jurul gâtului lui şi îşi cuibări 


faţa în scobitura umărului său. 

Pe obraz, simţi cum se încordează muşchii pieptului 
său. 

— Eşti supărat? 

— Gândeşte-te! făcu el furios. Veneam să te văd, 
vrând să scap de toate astea... 

Cu un gest din bărbie, indică platforma, oamenii, 
marea, această muncă, tot ce făceau în fiecare zi, riscându- 
şi viaţa pentru câteva mii de dolari în plus. 

— ...Şi dumneata mă arunci din nou înapoi, nu foarte 
sportiv, doctore Douglas! 

— Cum puteam să ghicesc? Cu poveştile dumitale cu 
trenul, cutransatlant icul... 

— Mă gândeam să-ţi fac un cadou. 

— La fel cu sărutările dumitale? 

— Două mici sărutări, nimic mai mult, fără pierderea 
respirației, în definitiv! 

El îşi regăsise toată ironia. Furioasă, Sharon se 
crispă. 

— Ascultă, MackKoy: dacă vrei sport, întoarce-te de 
unde ai venit. Du-te chiar la pescuit de diamante dacă 
inima îţi spune! Nu sunt eu aceea care riscă să te 
împiedice. Problemele dumitale nu mă privesc. Obiceiurile 
încă şi mai puţin. 

Palid, cu trăsături împietrite, Kenneth sări în 
picioare. 

— Cum îndrăzneşti...! Eşti conştientă de ceea ce faci? 

Părea că vrea s-o pălmuiască. Ea îşi reţinu o mişcare 
de recul, ascultând cum continuă: 

— Dumneata îţi baţi joc de ceea ce avem mai sfânt. 

— Nu voiam... 

— Ştiu... Nu-ţi dai seama de ceea ce trăim aici. Un 
amănunt, pentru a-ţi face o idee: acolo unde se scufundă 
oamenii, lumina nu ajunge niciodată. Gândeşte-te la asta, 
data viitoare când o să aprinzi o lampă fiindcă îţi este 
teamă de întuneric. 

Mâhnită, Sharon ar fi vrut să poată să dispară. 

— Eram doar... curioasă, mărturisi ea cu un geamăt. 


Voiam să ştiu... 

— Ce? 

— De ce aceşti oameni se scufundă acolo unde 
soarele n-ajunge niciodată. Acolo unde presiunea apei 
poate să-i omoare. Te rog... 

li simţi muşchii relaxându-se încet, pieptul ridicându- 
i-se într-un suflu profund. 

— Uită această poveste cu diamantul, îl rugă ea. Nu 
pleca, te rog. 

— Să uit, da. 

El o ţintui cu o privire indescifrabilă. 

— Noi toţi ţinem la viaţă, Sharon. 

Cu un gest al mâinii, ea atinse tandru obrazul lui 
aspru. 

— Şi se întâmplă şi nouă să ne fie teamă, reluă el. Şi 
ca să-ţi spun totul, întotdeauna ne temem. Şi să ştii că, 
atunci când abandonează această muncă neplăcută, cei 
mai mulţi dintre ei se instalează într-un colţ de pământ, cât 
mai departe posibil de această mare blestemată. 

— Dar atunci... 

— De ce? Da, bună întrebare. Greu de explicat. Dacă 
ne-am fi cunoscut în altă parte, te-aş fi privit fără îndoială 
altfel. 

— Dar aici? 

— Nu ştiu, Sharon. Nu ştiu. Vezi dumneata... 

— Da? 

Cu un oftat stânjenit, sfârşi prin a mărturisi: 

— Mi-era teamă că nu vei face faţă condiţiilor în care 
trăim. Totul aici este împotriva noastră 

— Marea, gazul, timpul rău, totul. E rândul dumitale 
să mă scuzi. Nu înţeleg de ce ai acceptat să vii aici. 

— Putin din curiozitate, admise ea, necăjită. Voiam să 
văd această platformă ca şi cum as face un reportaj. 

— Îmi pare rău frumoasa mea, dar nu sunt niciun 
eveniment, niciun şobolan de laborator. 

Se îndepărtă de ea, dându-i cu blândeţe mâinile la o 
parte. 

— Cred că trenul intră în gară. Va trebui să cobor. 


Păcat. Totuşi, ascunde bine sticla, altfel voi fi obligat să 
sancţionez pe cineva. 

Înainte să ajungă la uşa cabinei, se întoarse pentru 
ultima oară. 

— Ai făcut vreodată dragoste între cer şi mare? Nu? 
Atunci, ai multe lucruri de învăţat. Dar nu cu mine. La 
revedere, doctore Douglas. Eşti teribil de frumoasă, să ştii, 
dar povestea asta nu este pentru noi doi. 

Când să-şi pună mâna pe clanţa uşii, aceasta fu 
împinsă violent. 

— Mackoy! urlă o voce. Stark vrea să te vadă 
imediat. Un compresor a explodat în compartimentul B. 

Capitolul 5 

— Ce se întâmplă? urlă MackKoy. Sunt răniţi? 

Kenneth alerga pe coridor punând o mulţime de 
întrebări, urca o scară, deschidea în grabă o uşă de 
comunicare. 

— Unde sunt măştile de oxigen? 

Încă nu ştia că sala de control a Minervei fusese 
spulberată de explozie. Îşi croi o trecere printr-un labirint 
de culoare afumate şi ieşi pe punte. 

Afară, un vânt nebun biciuia structurile de metal ale 
platformei, sufla în cabluri, ridica valuri de stropi de apă 
care loveau puntea în cascadă, deschidea abisuri în apa 
neagră care putea înghiţi un transatlantic. Rotocoale de 
fum negru urcau de pe Minerva ca să se răsucească în 
rafale măturate de vijelie. Înnebunit, Kenneth încercă să 
recapituleze ordinele de securitate pe care le învățase la 
Institutul Gordon din Aberdeen. Diploma de sfârşit de 
stagiu era obligatorie, dar cea mai mare parte din bărbaţii 
de pe Minerva n-o obţinuseră. Işi confecţionaseră una, o 
câştigaseră la pocher, sau chiar cumpăraseră preţioasa 
hârtie, contra sumei modice de douăzeci de lire, într-un 
bar din Aberdeen sau din Glasgow. 

— Fără panică, strigă Mackoy. Mai ales, nu vă 
hotărâți să săriţi! 

Pe micul eliport, trei oameni îşi agitau frenetic 
braţele. Strigătele lor se pierdeau în vacarmul furtunii, ca 


tipetele patetice ale puişorilor abandonaţi. 

— Ce faceţi acolo? urlă Mackoy la ei. Vă imaginaţi că 
ne vor trimite ajutoare pentru un nenorocit de compresor 
care cedează? Nu este nimic grav, mă auziţi? Nimic grav. 
Suntem destul de pricepuţi să rezolvăm totul. Oricum, 
vasele altor platforme vor fi repede aici. 

Lui însuşi i-ar fi plăcut s-o creadă. Şi în acest 
moment, când încerca să distingă oamenii în fumul care-i 
învăluia, MackKoy simţi puntea înclinându-se. 

„Dumnezeule, este imposibil! Nu noi!” 

Cât de departe îi ajungea privirea, marea vuia, 
rostogolindu-şi masa cenuşie spre ei. Mackoy striga şi 
vântul îi ducea vocea. 

— Jack! La naiba, nu! 

Văzu pe unul din oamenii lui repezindu-se spre 
parapet. 

— A înnebunit! Băieți, vă implor, nu săriţi! Ştiţi bine 
că... 

Dar era oare momentul să le reamintească faptul că 
aruncându-se în apă de la o asemenea înălţime, se vor 
strivi ca de o dală de beton? îl prinse pe scufundător de 
umăr, strângându-l într-o îmbrăţişare care se voia 
liniştitoare. 

— Eşti bine? Calmează-te, rămâi lângă mine. Suntem 
toți aici. 

Vântul le răvăşea părul, lipind pe fețele lor şuviţele 
ude de apă sărată. Frank înaintă spre MackKoy clătinându- 
se ca un drogat, nesigur pe picioarele lui. 

— Frank? Nimic serios? 

— Câteva arsuri, dar totul va fi bine. 

— Şi Jack? Ce l-a apucat? 

— Un acces de panică, dar s-a calmat. M-am omorât 
totuşi să v-o repet băieţi... 

Frank ridică din umeri. Pe faţa lui siroia un amestec 
de transpiraţie şi de stropi de apă. 

— Nu vă faceţi sânge rău. 

— Şi doctoriţa? Aţi văzut-o? Cobor s-o caut repede! 

MacKoy îşi ieşi din fire. 


— Nu puteţi să nu vă gândiţi la ea, nu? 

Frank făcu un gest din bărbie. 

— Ea este aici. Priviţi, acolo jos. Nu ştiu cum s-a 
descurcat să ajungă la faţa locului atât de repede, dar este 
aici. Se ocupă de băieţi. 

Prin fumul negru care ameninţa să-i asfixieze, 
Mackoy o distinse pe Sharon, aplecată asupra unui bărbat 
întins, care se ţinea de ceafă cu ambele mâini. 

— Cine este? Este rănit? 

— Este Sean. A fost aruncat în nu ştiu ce, şi a primit 
o lovitură la cap. 

Cu dosul mâinii, inginerul îşi şterse faţa inundată de 
transpiraţie. 

— Ce altceva? 

— Câteva arsuri uşoare. 

— Slavă Domnului! Am scăpat uşor. 

Kenneth aruncă o privire circulară peste oamenii 
grupaţi în jurul lui. Toţi stăteau aplecaţi în mod ciudat, 
pentru a lupta contra vântului care-i pălmuia cu furie. 

— Întrebări? 

— Minerva riscă să se scufunde? 

— Să se scufunde! De ce nu să se răstoarne atâta 
timp cât sunteţi aici! 

— Asta deja s-a văzut! aruncă un bărbat. Şi în acest 
caz, este mai bine să ne evacuăm fără amânare! 

MacKoy îl cunoştea pe fiecare din aceşti oameni. Ştia 
curajul lor, tenacitatea lor, dar nu-i văzuse niciodată într-o 
situaţie critică aşa cum era asta: se întreba acum dacă 
reacţiile lor vor fi acelea la care i-ar fi plăcut să se aştepte. 

— Această platformă veche va rezista! îi asigură el. 
Nu poate să ne joace o asemenea festă! Pompele | şi 2 
funcţionează? O.K., merg să văd. Şi vreau ca această punte 
să fie imediat golită. Tot ce se află pe ea riscă să devină 
periculos! Ce-i cu aceste cabluri? Ia-l pe acela, şi 
înfăşoară-l. IÎnţelegi? Nu vreau să văd pe nimeni că-şi 
pierde timpul. Hai, la muncă! Puțin nerv, la naiba. Ce se 
întâmplă? 

— Troliul este gripat! 


— Atenţie! 

— Strânge astea! Grăbeşte-te, înţelegi? Vreau ca 
această punte să fie curată ca o masă de biliard! 

Kenneth MacKoy era peste tot în acelaşi timp, 
strigând în vânt. Uraganul părea că s-a întețit şi sufla cu 
furie. Inginerul se gândi un moment la Sharon şi se grăbi 
să alunge această preocupare din mintea lui: oriunde ar fi, 
această fată era cu siguranţă pe cale să facă ce avea de 
făcut - şi bine. 

— MackKoy! Piciorul tău! 

— Dumnezeule! 

Ca un arbore pe care-l dobori, Kenneth fu culcat pe 
punte, secerat de o palmă formidabilă. Capul lui se ciocni 
de podeaua de metal cu un zgomot surd. 

Căutând să-şi păstreze echilibrul pe puntea înclinată, 
urlând sfaturi în rafalele de vânt, împiedicându-se unii de 
alţii, oamenii se repeziră şi se opriră brusc, uluiţi. 

Kenneth îşi pusese piciorul în centrul unei bucle de 
oţel, la capătul unui cablu pe care troliul mecanic îl 
înfăşura. Cablul se întinsese brutal şi inginerul, livid, 
prizonier, rămânea culcat pe spate. Faţa lui, înnegrită de 
fum, nu exprima altceva decât o furie neputincioasă. 

— Iată unde ne duce harababura voastră. Sunt prins 
în cursă ca o vulpe. Şi staţi toţi plantați acolo, privindu-mă! 
Aşteptaţi ca eu să dau ortul popii, ca să puteţi să mă 
împăiaţi? Mişcaţi-vă, faceţi ceva! 

Frank se apropie în fine pentru a îngenunchea lângă 
el. 

— 'Ţi-e rău? 

— Rău? 

Inginerul se strâmbă într-un zâmbet, recunoscând 
faţa care se apleca spre el. 

— Ah, eşti tu, Frank. Eşti straşnic de sexy, bătrâne, 
cu machiajul tău negru de fum. Cum te simţi? 

— Eu trebuia să-ţi pun întrebarea. 

— Eu? Am impresia că sunt pe cale să mi se smulgă 
piciorul. 

Frank examină rana. Piciorul şi glezna erau pline de 


sânge. Simţi că i se face greață crezând că recunoaşte 
albeaţa osului în carnea strivită. Se întrebă proteste unde 
dispăruse încălţămintea inginerului. Nu era momentul să 
se îngrijească de acest gen de amănunt. 

— Doctore! strigă el. Aici! 

Fu surprins să audă vocea lui Sharon la urechea lui. 
Ea era deja acolo. 

— Nu striga. 

Cu o privire rapidă peste umăr, aruncă fără să se 
adreseze cuiva anume: 

— Cineva să se ducă să-mi caute trusa. Am lăsat-o 
lângă Sean, acolo. 

Apoi se aplecă spre Kenneth, împingându-l cu 
blândeţe pe Frank. 

— Cum te simţi? Te doare foarte rău? 

El nu-şi dădu osteneala să răspundă. Ea îi luă 
încheietura, numără pulsul, îşi trecu o mână uşoară peste 
fruntea transpirată a rănitului şi se forţă să schiţeze un 
zâmbet pe care îl spera liniştitor. 

— Nu-i nevoie să-mi zâmbiţi, doctore. Nu mai sunt un 
puşti şi nu suntem la căldură, în cabinetul dumitale: sunt 
înţepenit şi încă bine! Nu luându-mi pulsul o să mă scoţi de 
aici. 

Îşi degajă brutal încheietura, cu maxilarele crispate 
într-un rictus furios. 

— Vezi-ţi de treabă! Oamenii mei se vor ocupa de 
mine. 

Frank sosea cu trusa de urgenţă. Sharon o deschise 
în grabă. Părul ei flutura pe frunte ca o flamură. 

— O secundă, MackKoy. Trebuie să-ţi fac o injecție cu 
ser antitetanos. După care va trebui... 

— Bună idee: înţeapă-mă! Atâta timp cât voi fi țintuit 
pe această punte ca un ocnaş de greutatea lui, profită 
pentru a-mi aplica toate pedepsele. 

— Vrei un calmant? întrebă cu răceală tânăra femeie. 
Cel puţin nu intenţionezi să faci să-ţi treacă durerea 
urlând? 

— Nu vreau calmantele tale. Vreau să pot să 


supraveghez tot ce se întâmplă, cel mai mic gest. Vreau să 
ştiu cum o să faci să mă scoţi din această cursă de şobolani 
fără să-mi trimiţi piciorul la peşti. 

Sharon se redresă încet, se trase înapoi şi se lovi de 
negrul cu care schimbase câteva cuvinte în momentul 
sosirii pe platformă. Se întoarse şi-şi dădu seama că privea 
speriat corpul întins al şefului său. 

Ea îşi puse mâna pe braţul lui. 

— Cred că suntem amândoi în aceeaşi stare: sunt 
moartă de teamă, de frig şi convinsă că sunt incapabilă să 
fac ceva. 

Bărbatul păru fericit că cineva îşi arăta astfel 
slăbiciunea. Lăsă impresia că prinde curaj. 

— Lăsaţi-i pe bărbaţi s-o facă, doamnă. Este o treabă 
de mecanici. După ce-o să-l eliberăm, vi-l vom lăsa; veţi 
putea să-i faceţi ce vreţi. 

Cu un zâmbet, el adăugă: 

— O să vedeţi că în acel moment veţi folosi la ceva. 
Dar deocamdată, dacă am înţeles bine, este suficient să vă 
vadă pentru a-şi ieşi din fire. Atunci, lăsaţi-l: vom fi foarte 
atenţi cu el, nu vă neliniştiţi. 

Ea clătină din cap, aparent puţin convinsă. 

— Dacă aţi merge să staţi într-un colţ, până atunci? 
sugeră negrul. Vă aduc o ceaşcă bună de ceai. 

— Ceai! în mijlocul acestei furtuni? 

Această simplă idee o făcu să zâmbească. 

— La urma urmei, de ce nu? Dacă totuşi veţi reuşi, 
cred că va face bine tuturor. 

Dar în loc să se îndepărteze, se aplecă din nou ca să 
examineze monstruoasa buclă de metal răsucit care 
strângea glezna lui Kenneth ca un laţ. Panica o cuprinsese 
din nou. 

— Sângerează mult, spuse ea, fără a îndrăzni să 
ridice vocea. Vă rog, degajaţi-l repede! 

— Calm, doamnă. Facem ce se poate. 

Un mecanic se aplecă asupra troliului. 

— Dati-mi un cleşte, băieţi. O să-mi dau silinţa să tai 
această... 


— Nu! Nu cleşte! 

Sharon prinsese mâna celui care întindea unelta, 
pentru a o îndepărta trăgând din toate puterile. 

Bărbatul o privi agasat. 

— Spuneţi, doctore, nu sunteţi puţin cam nervoasă? 
Vreţi să mă lăsaţi? Am de lucru. Poate credeţi că nu ştiu ce 
fac? Atunci, lăsaţi-mă în pace, şi... 

— Fără cleşti! repetă Sharon cu îndărătnicie. 

Se agăţă de pumnul mecanicului cu încăpățânare. 

— Priviţi-mă! ordonă ea. 

Bărbatul o ascultă. Văzu figura hotărâtă a tinerei 
femei, trăsăturile trase de oboseală şi spaima, dar nu 
descoperi nicio urmă de panică în ea şi hainele ei pătate n- 
aveau nimic de invidiat ţinutelor de lucru ale bărbaţilor. 

— Vă rog, îl imploră ea, încercaţi să înţelegeţi. 

Pentru a calma spiritele, ea adăugă: 

— Sunt ca şi voi. N-am avut niciodată de-a face cu 
acest gen de situaţie. Dar văd bine că nu este loc să puneţi 
cleştele între cablu şi piele. Nu veţi reuşi decât un lucru: 
să-l răniţi şi mai mult. Forţaţi-vă mai degrabă să slăbiţi 
cablul. Faceţi troliul să meargă înapoi şi când bucla se va 
deschide trageţi... 

— Faceţi ce vă spune! 

Vocea aspră, gâfâită a lui Kenneth MackKoy o făcu să 
tresară pe Sharon. 

— Dumnezeule, Kenneth, tot vorbind despre acest 
picior, sfârşisem prin a uita cui aparţine. 

— Eu nu... 

— Totul se va aranja acum. Ei te vor degaja. 

— Auziţi, băieţi? Ascultaţi-o: trebuie să mă eliberaţi, 
nu să-mi smulgeţi piciorul! 

Frank puse o mână prietenoasă pe umărul tinerei 
femei. 

— Mergeţi, doctore. Duceţi-vă să vă luaţi ceaiul. Am 
impresia cănu-i va plăcea să fie ţinut de mână. Îndată ce va 
scăpa o să vă fac semn. De acord? 

— De acord. Rămân acolo, aproape. Dar grăbiţi-vă, vă 
rog. Va trebui să intervin foarte rapid, dacă vreau să-l 


salvez. 

Capitolul 6 

„Doctorul Parker este chemat la doctorul Walter...” 

Vocea blândă şi anonimă, repeta ordinul. 

— Auzi? exclamă Joan. Asta este, vei vedea că el nu 
va opera! 

— Sărmanul! 

— Oh! Betty, îţi petreci timpul plângând pe toată 
lumea! 

— Nu-l plâng, dar nefericitul nu este vinovat cu nimic 
de ceea ce s-a întâmplat. 

— Cu nimic? Dacă nu s-ar fi comportat ca un papă- 
lapte, nu s-ar fi ajuns aici! Ai citit articolul din ziar? Toţi 
acei bieţi oameni care sunt prinşi acolo? Ce oroare! 
Imaginează-ţi puţin poziţia lui Sharon Douglas! Ce va face 
oare, acum? 

— Este medic, nu? Cu acelaşi titlu ca şi alţii. Sub 
pretext că este femeie, nu va trebui... 

— Nu va trebui ce? 

— Nu ştiu - dar toată această poveste mă 
înnebuneşte. Uite, priveşte. 

Betty îi întinse ziarul mototolit prietenei ei. Ştirea se 
întindea pe trei coloane. 

„La ora nouă treizeci şi unu, platforma de foraj marin 
Minerva a trimis un apel de ajutor. Se presupune că o 
scurgere de gaz natural sub presiune a izbucnit prin 
structură, ai cărei piloni de metal sunt înfundaţi în 
subsolul marin la patrusute şaptezeci şi cinci de picioare 
de fund. Specialiştii se tem...” 

— Dumnezeule! exclamă Betty. Ce se va întâmpla cu 
ei? 

— Aşteaptă, citeşte continuarea: „... O mare furioasă 
va face fără îndoială dificile, dacă nu imposibile, 
operaţiunile de salvare care vor putea fi întreprinse în 
următoarele ore”. 

Betty reluă ziarul de la prietena ei, smulgându-i-l 
aproape din mâini. 

— Ce vrea să însemne, „în următoarele ore”? Una, 


două, douăzeci ore? Cum vom şti dacă există răniţi? Şi cum 
îi transportă? 

— Calmează-te, vor trimite vapoare, elicoptere... Şi 
dă-ţi seama, adăugă Joan pe un ton plin de venin: iată pe 
medicul nostru Douglas care devine celebru de pe o zi pe 
alta! 

— S-ar spune că eşti geloasă! 

Roşie de indignare, cu faţa ei frumoasă crispată de 
furie, Betty aruncă ziarul în faţa Joanei. 

— Auzindu-te, s-ar putea crede că a făcut-o dinadins 
vârându-se în acest necaz! 

— Şi ce-i cu asta? Este adevărat că nu mi-ar fi 
displăcut. Mi-ar plăcea, o dată. 

— Ţi-ar plăcea ce? 

— Să fac pe eroina. Ce părere ai despre un articol de 
genul: „Infirmiera Joan Hopkins, căreia trebuie să-i 
salutăm devotamentul şi curajul, cu riscul vieţii sale, a 
putut face repatrierea”. 

— Evacuarea, proasto. 

— Ah! Exact. Spuneam, deci: „O infirmieră oarecare - 
eu, în cazul de faţă - a putut să evacueze toţi răniții, în 
ciuda mării furioase şi...” 

— Visezi, sau ai înnebunit? 

— Visez, frumoasa mea. Visez, şi este bine că pot să- 
mi permit s-o fac în acest moment. Asta şi să trudesc din 
greu ca s-o întâmpin pe domnişoara corină şi camarazii ei. 

— Dar, Joan...! 

Complet sufocată, Betty îşi privea prietena cu un aer 
înspăimântat. 

— Poate există răniţi, morţi...! Poate că doctoriţa 
Douglas este ea însăşi în pericol. Cum poţi să glumneşti 
despre un astfel de subiect! 

Joan se aplecă şi ridică ziarul: 

— Îmi porţi pică? 

— Şi încă cum! 

Betty rămase un timp tăcută înainte de a relua: 

— Dar îmi imaginez că dacă, din nenorocire, ne-am 
găsi în prima linie, vei face tot posibilul 


— Nu? 

— Evident, mare proastă ce eşti! 

Joan plantă un sărut pe obrazul plinuţ al prietenei 
sale. 

— Vrei să-ţi spun? într-una din aceste zile, îţi va 
creşte o aureolă atât de mare, atât de lată, că nu vei mai 
trece prin această uşă! 

Betty izbucni în râs. 

— O aureolă atât de luminoasă, în plus, că se va 
putea merge în spatele meu fără să aprinzi luminile, nu-i 
aşa? 

— Nu, nu vă fac răspunzător! urla doctorul Walter. 
Dar recunoaşteţi că aveţi un noroc afurisit, nu? Mă întreb 
dacă n-aţi simţit că vine vântul! 

Abia închisese doctorul Parker uşa de la biroul 
superiorului său că un torent de ţipete îl asaltase. 

Adineauri, pe culoare, îndreptându-se spre cabinetul 
lui Walter, încercase să-şi amintească dacă putuse, într-un 
moment sau altul, să se facă vinovat de dezertare sau de 
laşitate. Dar nu. Şi convins de nevinovăția lui, răspunsese 
la apelul lansat de difuzoare. 

Dar Walter nu părea nicidecum de părerea lui. 

— La urma urmei, continuă el, poate porţi ghinion! Ai 
părăsit platforma, şi necazurile au dat buzna. 

Îl privi un moment, agasat, înainte de a relua: 

— Oh! şi apoi, stai jos, te rog! Sunt obosit să te văd 
mergând de colo colo ca un leu în cuşcă. N-o să leşini cel 
puţin, nu? 

Parker trase un semn şi se lăsă să cadă, cu un nod în 
gât. De la anunţul catastrofei, retrăia necontenit, minut cu 
minut, scurtele ore pe care le petrecuse pe Minerva. 

Îşi amintea micuța cabină, auzea  vacarmul 
compresoarelor, revedea faţa dispreţuitoare a lui Kenneth 
Mackoy. Şi dacă acesta din urmă îl luase drept un 
prefăcut? 

Îi purtase oare într-adevăr ghinion lui Sharon? 

Şi dacă... 

— Inutil să examinezi din nou toate astea. 


Parker tresări, ca şi cum celălalt îi citise gândurile. 

— Ce vrei să spui? 

Walter se aşeză greoi în spatele biroului său, îşi frecă 
faţa cu ambele mâini şi-l privi fix pe tânărul medic. 

Fragil, se gândea el: iată ce este. Nesigur - incapabil 
să facă faţă celui mai mic pericol - nu din laşitate, ci 
pentru că este în firea lui, asta-i tot. 

— Vreau să spun, reluă Walter, că n-ai de ce să te 
învinovăţeşti. Uită tirada mea de adineauri. Şi scuză-mă, 
am mers prea departe. Nu eşti răspunzător de acest 
accident; nimeni nu este. Nici chiar de furtună. N-avem 
nevoie de... 

Parker se ridicase, fixându-l pe Walter cu o privire 
tulburată de recunoştinţă. 

— Este adevărat, ştiţi? 

— Ce este adevărat? 

— Că sunt claustrofob. Chiar în ascensor, sunt 
incapabil... 

— Ah! Te rog! tună Walter, regăsindu-şi toată furia. 
Nu mai suntem la acest gen de scuze! Este timpul să 
priveşti lucrurile în faţă: dintr-un moment în altul, va 
trebui să primim aici o duzină de răniţi - şi nu văicărindu- 
ne vom reuşi. 

— De ce credeţi că vor fi răniţi? 

Mai smiorcăit ca oricând, Parker se sufoca din nou 
sub această groaznică senzaţie de spaimă care-l asaltase 
când aflase veştile provenind de pe Minerva. 

— De ce? strigă Walter. Eşti complet mărginit, sau 
ce? Cunoşti mai bine decât mine dimensiunea acestei 
platforme: este minusculă. Dacă izbucneşte un incendiu, 
dacă se produce o explozie, dacă marea nu se calmează, ce 
se va întâmpla cu toţi cei care sunt acolo? Te întreb! 

— Haide, calmaţi-vă... 

— Ah! da? Şi Sharon, în toate astea? Credeţi că este 
locul unei femei? 

Parker ridică o mână pe care o spera liniştitoare. 

— Ştiţi că n-am niciun amestec în această 
repartizare. Cerând schimbarea mea, nu puteam să 


ghicesc că ea va fi trimisă. De altfel, sunt convins că va şti 
să facă faţă la... 

— Taci. Mă scârbeşti. 

Walter îşi sprijini mâinile pe birou ca şi cum se 
pregătea să se ridice, şi Parker înţelese că era timpul să se 
facă nevăzut. Plin de ranchiună, umilit, stătu un moment în 
faţa biroului, ezită să mai adauge câteva cuvinte, scutură 
din cap şi ieşi. 

Pe culoar, se încrucişă cu două tinere infirmiere care- 
l priviră cu curiozitate. Se gândea că le văzuse deja - la 
blocul operator, fără îndoială - şi le salută scurt. 

În spatele lui, le auzi cum şopteau cu vehemenţă. 
Apoi, una dintre ele râse înăbuşit. 

Hotărât lucru, gândi el, urăsc acest spital. Urăsc toţi 
aceşti oameni. 

Oprindu-se în faţa ascensorului, îşi puse o întrebare 
care făcu să-i bată inima mai repede: „Şi dacă îţi urăşti şi 
meseria, cu tot ce implică ea?” 

De ce râsese acea infirmieră? 

Capitolul 1 

— Cum vă simţiţi, domnule MackKoy? 

— Frumoasă întrebare! 

Sprijinit pe perne, îmbrăcat cu o splendidă pijama 
galben-canar, cu picioarele protejate de greutatea 
cearşafurilor de un cerc, Kenneth o privi pe tânăra 
infirmieră intrând în camera lui. 

— Cum vreţi să mă simt? Evident, de minune. Cât mi 
s-a tăiat? Un picior? Două? 

— În orice caz, nu acesta! 

Betty ciupi în glumă degetul mare al piciorului gol 
care depăşea patul, fandosindu-se: 

— În ceea ce-l priveşte pe celălalt, nu ştiu. 

— Cum, nu ştiţi? Dar nu simt nimic; absolut nimic! 

— Aţi prefera să suferiţi? 

— Simt că asta nu va întârzia. 

Betty îşi ridică ochii spre cer. 

— Într-adevăr! oftă ea râzând. Toţi sunteţi la fel! Vă 
merge foarte bine, şi o ştiţi ca şi mine. Vreţi să vă ciupesc 


şi în partea cealaltă? Dacă strigaţi, veţi şti că aveţi 
amândouă picioarele în perfectă stare de mers şi bune 
pentru serviciu. 

— Nu-mi înşiraţi minciuni. 

— Dar, deloc! Pot chiar să vă asigur că, dând dovadă 
de puţină bunăvoință veţi fi capabil să puneţi acest picior 
jos peste... 

— Un an? Zece ani? 

— „Câteva zile. Doctoriţa Douglas este foarte 
mulţumită de munca ei. Acum, este rândul dumneavoastră 
să faceţi restul. 

Kenneth clătină din cap, privi în jurul lui, netezi 
cearşaful, îşi trase mânecile bluzei şi, fără să îndrăznească 
să-şi ridice ochii spre cei ai tinerei, puse întrebarea care-i 
ardea buzele: 

— Aveţi veşti despre ceilalţi? 

Cu un râs slab, Betty îşi potrivi boneta de infirmieră 
peste părul scurt, roşcat. 

— Ceilalţi? Vreţi într-adevăr vesti despre ceilalţi? 

— Râdeţi tot timpul aşa? 

Uşor iritat, Kenneth adăugă: 

— Da, aş vrea să ştiu. 

— Domnule Mackoy, o ghicitoare: de ce boneta mea 
era strâmbă când am intrat în camera dumneavoastră? 

— Ei bine! poate că spitalul este plin de curenţi de 
aer...? 

Mai neliniştit decât ar fi vrut să lase să pară, Kenneth 
surâdea fără voia lui, cucerit de bucuria de viaţă a tinerei. 

— Aţi pierdut. 

— Mă dau bătut. 

— Vă amintiţi de Frank, seducătorul Frank? 

— Frank! Cum se simte? 

— Bine. Mai mult chiar: foarte bine. El m-a prevenit 
imediat că între Aberdeen şi Rio de Janeiro toate femeile 
sunt la picioarele lui, şi nu înţelegea de ce o mică scoțiană 
oarecare i-ar rezista. 

— Oarecare! A spus într-adevăr asta? 

— Textual. 


— Şi atunci? 

— Atunci, i-am împins scaunul pe rotile în spălătoria 
din fundul culoarului şi de atunci ţipă în gura mare să vin 
să-l eliberez. 

— Aţi îndrăznit? 

— Şi încă cum! 

— Bietul Frank! 

— Nu e cazul să-l plângeţi Aşteptaţi să vă poată vizita 
şi veţi vedea că este în plină formă. 

— Să poată... de ce? Nu este în stare s-o facă? 

— Grijuliu ca o cloşcă, domnule Kenneth MackKoy! 

— Răspundeţi-mi. 

— Ascultaţi: a primit doar o lovitură în spate când 
compresorul acela a explodat pe platforma dumneavoastră 
şi a trebuit să i se pună o minervă. Asta-i tot. 

— O minervă? 

— Un aparat care să-i menţină capul ridicat. 

— Şi se numeşte într-adevăr aşa? Ca Minerva 
noastră? 

Kenneth izbucni în râs şi Betty îl privi stupefiată. Nu 
făcuse nicio secundă legătura între cele două nume. Se 
forţă de bine de rău să-şi păstreze un aer serios. 

— Într-adevăr, este în ghips de la ceafă la umeri, dar 
vă asigur că-şi păstrează libertatea mâinilor şi că se 
foloseşte foarte bine de ele. 

MackKoy râse mulţumit. 

— Şi ceilalţi se dovedesc oare la fel de... agili? 

— Mai mult sau mai puţin. 

Betty îşi luă un aer fals sever. 

— Dar ei n-au interesul să se vindece prea repede. 
Sau atunci, va trebui să se mărească spălătoria. 

— Pentru că acolo... 

— Acolo îi depozitez pe cei care se însănătoşesc cu o 
viteză suspectă, îndată ce nu li se mai impune să rămână 
cuminţi în pat. 

— Înţeleg asta de aici. Purgatoriul, într-un cuvânt! 

Kenneth simţea că-i revine buna dispoziţie. 

— Betty?... Pot să-ţi spun Betty, nu-i aşa? Aş vrea să 


văd un medic - pe doctoriţa Douglas sau pe altul. Am într- 
adevăr nevoie să ştiu cum stau. 

Infirmiera îl privi cu un aer dintr-odată mai grav. 

— Mă ocup eu de asta. 

Din pragul camerei, se întoarse pentru a adăuga, cu 
o bunăvoință aproape maternă, pe care tinereţea ei o făcea 
şi mai emoţionantă: 

— Dar liniştiţi-vă, totul merge bine. Şi dacă starea 
dumneavoastră continuă să se amelioreze, va trebui poate 
să vă amenajez un mic loc în spălătorie! 

Infirmiera se  încrucişă cu Sharon Douglas în 
momentul când ieşea din cameră. 

— Aveţi nevoie de mine, doctore? 

— Pentru moment nu, domnişoară Duncan. Cum se 
simte rănitul nostru? 

— Bine, doctore. Vă va spune el însuşi. 

Se întoarse să-i adreseze un semn din cap complice 
lui MackKoy şi se îndepărtă. 

— Betty a noastră părea foarte grăbită. Sharon intră 
în cameră cu un zâmbet liniştit. 

— Ai nevoie de ceva? 

Kenneth o privea fix. S-ar putea crede că nimic nu se 
întâmplase, se gândea el. Platforma, furtuna, accidentul: 
toate astea păreau să nu fi existat niciodată. Tânăra femeie 
afişa mereu aceeaşi frumuseţe senină. Bluza ei albă ridica 
între ea şi el un baraj la fel de netrecut ca un zid de piatră. 

— Aş vrea veşti despre oamenii mei, spuse el. Sunt 
ţinut complet deoparte şi dacă vreau să ştiu ceva, va trebui 
curând să mă adresez ziarelor. 

Cu o expresie dezamăgită, el adăugă: 

— Ai deţinut deja prima pagină, dragă doctore. 
Devotamentul tău, competenţa, farmecul, curajul... Niciun 
superlativ nu era prea frumos pentru aceşti domni 
jurnalişti. 

El făcu o pauză, apoi continuă: 

— Şi dacă mi-ai vorbi puţin despre mine? 

Sharon îl privea pe rănit fără să spună nimic. 

Îndată ce apăruse în camera lui, avusese impresia că 


lumina scăzuse: acel Mackoy vesel, mulţumit de viaţă, 
zeflemitor pe care-l zărise sosind, se închisese în prezenţa 
ei pentru a deveni agresiv, neîncrezător. 

Alungă din memoria sa scurta lor întâlnire în cabina 
mică de pe Minerva, spaima care o asaltase când el fusese 
rănit, şi spuse pe un ton foarte profesional: 

— Eşti bine. 

Apoi se apropie de foaia de observaţie fixată la 
piciorul patului. 

— Foarte bine, chiar. 

— Şi oamenii mei? 

— Va trebui să vorbeşti despre asta cu doctorul 
Walter. Nu m-am ocupat de ei. 

— Am dreptul să ştiu ce mi-ai făcut exact? 

— Ceea ce noi ţi-am făcut, îl corectă ea. Doctorul 
Walter şi cu mine am efectuat o osteosinteză. 

— Adică? 

Sharon inspiră profund, forţându-se să nu se simtă 
rănită de tonul usturător al întrebării lui. 

— 'Ţi-am pus oasele la locul lor, menținute de o placă 
fixată în dreptul fracturii. Nimic foarte original, nici teribil 
de traumatizant. Ai noroc că ai scăpat atât de bine: acel 
cablu ar fi putut să-ţi secţioneze piciorul, dacă „oamenii” 
tăi cum le spui, nu ar fi fost aşa de eficienţi. 

— Şi ce-ţi datorez? 

Înfuriată, Sharon îl fulgeră cu o privire întunecată. 

— Poftim? 

— Cu ce îţi sunt dator doctore? Fiindcă se pare că 
totul este atât de simplu, nu trebuie să mă gândesc cum să 
mulţumesc? 

Sharon îşi încleştă mâinile de bara patului. Faţa ei 
palidă, micile pete de sânge care pătau încă bluza spuneau 
că tocmai se oprise din lucru. Cu o voce pe care furia o 
făcea să vibreze, răspunse pe un ton sarcastic: 

— Nimeni nu-ţi cere mulţumiri, domnule Mackoy! 
Walter şi cu mine nu ne-am făcut decât datoria. Şi am fi 
procedat la fel pentru oricine. Acum, dacă-mi permiţi, am 
şi eu câteva întrebări să-ţi pun. 


Înainte ca el să aibă şansa să deschidă gura, ea reluă: 

— De-a ce te joci? De ce eşti atât de sever? Oare 
pentru că nu suporţi că ai fost la discreţia mea? Pentru că 
nu suporţi să-mi datorezi ceva? 

Te credeam grosolan, MacKoy; dezagreabil, înăcrit... 
dar acum mă întreb dacă nu eşti pur şi simplu stupid! 

Kenneth simţi că mersese prea departe. Simţi de 
asemenea că era prea târziu să-şi ia vorbele înapoi. Şi 
apoi, o va lăsa pe această fată să-i ţină piept? 

— Stupid poate, doctore Douglas. Dar cine îmi 
garantează că voi ajunge într-o zi să merg din nou? Cine 
îmi spune că erai suficient de competentă să... 

Stupefiată, Sharon simţi brusc că toată furia o 
părăseste şi pe un ton de nesfârşită tristeţe, reuşi să 
articuleze: 

— Kenneth... de ce? De ce strici totul? 

Kenneth va manifesta oare o aparenţă de remuşcări? 
Sharon n-o să ştie niciodată. Uşa fu împinsă fără 
menajamente şi trei bărbaţi dădură buzna în cameră. 

Primul, jovial, rotofei, în costum din trei piese şi 
cravată cu picăţele, afişa o bună dispoziţie pe care o voia 
contagioasă. 

— Mă prezint, trâmbiţă el: Arthur Adams. Bucuros să 
vă strâng mâna! Şi pe a dumneavoastră de asemenea, 
doctore Douglas! 

Sharon îi întinse o mână indiferentă şi, cu braţele 
încrucişate, se rezemă de perete, aşteptând urmarea. 

— Ţin să vă mulţumesc la amândoi că aţi reuşit să 
salvaţi oamenii. Ştiu că nu vom putea niciodată să vă 
recompensăm precum meritaţi, dar nu vom uita ce aţi 
făcut. Bărbaţi oţeliţi - şi femei ca dumneavoastră doctor 
Douglas - sunt cei care ne trebuie. 

Se mişca încoace şi încolo prin cameră, gesticulând. 
Sharon, nemişcată, urmărea cu atenţie manevra lui. În cele 
din urmă, Kenneth puse întrebarea: 

— Pot să vă întreb pe cine reprezentaţi? 

— Scuzaţime. Sunt vicepreşedintele Highland 


Entreprise. 

— Vicepreşedinte, adevărat? 

Mackoy schiţă un zâmbet strâmb, fără să se despartă 
de proasta lui dispoziţie. 

— Nu-mi pasă cine sunteţi, continuă el. Spuneţi-mi 
mai curând ce vă aduce, şi opriţi această reprezentaţie. 

Bărbatul încasă această primire neprietenoasă fără 
să clipească. Zâmbetul lui părea fixat o dată pentru 
totdeauna pe faţa lui bucălată. 

— Iată ce mă aduce: noi am găsit un mijloc de a opri 
acest gen de scurgeri înainte ca petrolul să atingă ţărmul. 
Mai multă poluare, mai multe prejudicii pentru pescari... 

— Pentru că vă sinchisiţi de pescari? 

Fără să-şi dea seama, Kenneth adoptase aceeaşi 
atitudine ca Sharon: braţe încrucişate la piept, zâmbet 
ironic în colţul buzelor. 

Adams îşi continua tirada, perfect indiferent la 
întreruperea inginerului. 

— ...Şi iată ceea ce colaboratorii mei şi eu însumi 
venim să vă propunem: suntem gata să plătim o sută de 
mii de dolari celui care va merge să pună explozivi în locul 
indicat de experţii noştri, pentru ca forajul Minervei să fie 
colmatat. 

Cu aere de Moş Crăciun, adăugă cu o expresie 
lacomă: 

— Fără a socoti un bonus pentru dumneavoastră, 
domnule Mackoy - dacă acceptaţi să dirijaţi operaţiunile. 
Când veţi fi complet restabilit, bineînţeles. Credeţi că 
puteţi să-i convingeţi pe... prietenii dumneavoastră? 

— Rostiţi acest cuvânt ca şi cum ar fi între ghilimele. 
Dar sunt într-adevăr prietenii mei, chiar dacă sunt plătiţi 
pentru munca pe care o efectuează alături de mine. 

— Bineînţeles, domnule MacKoy. Nu era nimic... 
restrictiv în cuvintele mele, credeţi-mă. Atunci, ce spuneţi 
de mica mea propunere? 

— Ce să spun? Este foarte clar: nu voi convinge pe 
nimeni. 

Kenneth manipula maşinal diamantul din urechea lui 


- acest diamant al cărui teribil secret Sharon îl cunoştea. 
Adams păru ce devine agresiv. 

— Şi de ce, vă rog? 

— Mai întâi, domnule Adams, pentru un motiv foarte 
simplu: nu-mi plăceţi. Dar nu asta este problema. 
Adevăratul răspuns este altul: omul care va fi ales să se 
scufunde va trebui să rămână singur în adâncuri prea mult 
timp, şi să parcurgă trei sute de metri pe fund. Dacă totul 
se petrece bine, are doar zece la sută şansa să urce viu la 
suprafaţă. Este puţin, domnule Adams. Foarte puţin. 

Cu buzele strânse într-un zâmbet lipsit de veselie, 
Kenneth concluzionă: 

— Nu contati pe mine să trimit pe cineva acolo. 

Cei doi bărbaţi care intraseră în acelaşi timp cu 
Arthur Adams avansară atunci spre pat, cu servietele cu 
documente sub braţ şi declarară în cor: 

— Dacă din nenorocire scufundătorul va dispărea, 
compania noastră se angajează să plătească familiei o 
jumătate de milion de dolari. 

Răsturnându-şi capul pe perne, cu ochii pe jumătate 
închişi, Kenneth murmură într-un suflu: 

— Sunteţi mai răi decât îmi imaginasem. 

Iritat la culme, Adams lătră: 

— Noi vrem rezultate. Am avut dosarele echipei 
dumneavoastră în mâini, domnule Mac 

Koy: într-adevăr, nu sunt criminali, dar este vorba de 
bărbaţi... cum se spune? neimportanţi. Rupţi de familie şi 
societate. De altfel, există ceva în trecutul majorităţii 
acestor oameni... în fine, să vorbim despre altceva. Ştiu 
sigur, în orice caz, că numai banul îi interesează. Dincolo 
de o anumită sumă, nimic n-ar putea să-i oprească. 

— Şi ce-i cu asta? tună MackKoy, stăpânindu-şi greu 
furia. Ei nu ascund asta! Nu este un motiv să-şi sacrifice 
viaţa pentru Highland Entreprise! 

Ridicându-se de pe pernele lui, strigă cu un ton 
furios: 

— Acum, ieşiţi! 

Arthur Adams adună cu demnitate dosarele pe care 


le pusese pe un scaun. 

— Bine. Mă voi lipsi de dumneavoastră, Mackoy. Şi 
sunt sigur că dacă vorbesc direct cu oamenii despre preţul 
care suntem dispuşi să-l plătim, va exista nu numai unul 
care să accepte. 

Începu să se întoarcă, apoi păru că se răzgândeşte. 

— Încă un lucru: dacă dumneavoastră nu vreţi să 
lucraţi cu noi nu-i nicio problemă. Vom lucra fără 
dumneavoastră. 

— Vă interzic. 

— Cine sunteţi dumneavoastră, ca să-mi interziceţi 
ceva? Oricum, dacă ar fi să cred ce mi s-a raportat, riscaţi 
mult să rămâneţi imobilizat un timp. Nu-i adevărat, 
doctore? 

Sharon îi arătă uşa. 

— Ieşiţi, şuieră ea. 

— Cu plăcere. Şi încă o dată bravo pentru eroismul 
dumneavoastră. Ocupaţi-vă cum trebuie de bolnavul 
dumneavoastră, mai ales. Sunt sigur că ne vom revedea, el 
şi cu mine. 

Tânăra femeie îi escortă până la uşă, o trânti în 
spatele vizitatorilor şi se întoarse, cu o mână pe clanţă. În 
patul lui, Kenneth avea trăsăturile crispate şi maxilarele 
încleştate. 

— Ce fel de oameni sunt aceştia? 

— Ce fel de oameni? Află, frumoasa mea, că există 
oameni care seamănă cu rechinii. Arthur Adams face parte 
dintre aceştia. A reperat o epavă, şi caută o momeală. Dar 
dacă pot să-l împiedic, niciunul din membrii personalului 
de pe Minerva nu va juca acest rol. 

Se ridică greu într-un cot, strâmbându-se. 

— Când voi putea să mă ridic, la naiba? 

— Curând. 

— Curând! scrâşni el. Când va fi acest curând? Dă-mi 
răspunsuri precise: când voi putea să merg din nou 
normal? 

— Să mergi? Nu se pune problema, deocamdată! mai 
întâi va trebui să urmezi un program de reeducare, şi... 


— Câte zile? i-o tăie Kenneth. 

— Câteva săptămâni. 

El încasă noutatea cu o grimasă. 

— Înţeleg. 

Sharon era pe punctul să plece, când el reluă: 

— Încă o clipă, doctore Douglas: vrei s-o chemi pe 
Betty? 

— Infirmiera? se miră ea. 

— Evident - cine alta? Vrei să-i ceri să treacă să mă 
vadă? Oh, şi spune-i de asemenea că poveştile ei cu 
spălătoria mă interesează în cel mai înalt grad. 

— Cu... spălătoria? 

— Da. 

Şi cum Sharon, stupefiată, rămânea plantată pe prag 
fără să se mişte, o concedie cu un scurt: 

— Pe mâine, doctore. 

— Pe poimâine, îl corectă ea. Am fost de gardă toată 
ziua: mâine am pauză. 

Când să dispară pe culoar, el o rechemă cu o voce 
ezitantă: 

— Sharon...? 

— Da? 

— Nimic. Noapte bună. 

Capitolul 9 

Fără să-şi părăsească fotoliul, Kenneth aruncă un 
buştean în cămin. Niciodată nu se simţise atât de calm, 
atât de bine. Niciodată nu încercase o asemenea pace cu 
lumea. 

Camera mare cu tavanul jos, cu pereţii tapisaţi de 
cărţi, vechiul fotoliu de piele pe care era aşezat, totul era o 
consolare. Ferestrele larg deschise lăsau să intre 
murmurul valurilor şi un vânt căldulţ îl făcea aproape să 
regrete că aprinsese acest foc. 

Buşteanul trosni şi o jerbă de scântei ţâşni, 
respingând noaptea mai departe. 

Lumina crudă a lămpilor de spital, mirosul aseptizat 
al culoarelor, scârţâitul roţilor de cauciuc ale cărucioarelor, 
nopţile şi zilele interminabile petrecute acolo semănau cu 


un coşmar pe care nu şi-l amintea decât vag. Toate astea 
erau atât de departe! 

Totuşi, era suficient un fleac ca s-o revadă ca şi cum 
ar fi fost ieri pe Sharon mergând cu pasul ei suplu, 
deschizând uşă după uşă, oprindu-se la fiecare pat, 
împărțind zâmbete atât de sincere, atât de călduroase, şi 
îmbărbătând pe fiecare cu minunatele ei „Totul va fi bine”. 

Şi călătoria lor - în acel tren fabulos care nu putuse 
opri niciodată în nicio gară: va reuşi oare să pornească din 
nou într-o zi? 

Îi era greu să-i poarte pică tinerei femei, totuşi. Era 
foarte conştient că se arătase odios. Singura lui scuză - 
dacă totuşi exista una: spaima pe care o simţise după 
accident, acel sentiment îngrozitor de neputinţă care-l 
asaltase când se trezise culcat pe punte, prizonier, fără să 
ştie prea bine dacă nu-şi va lăsa un picior în această 
aventură. 

Timp de mai multe zile, îi căşunase pe întreg 
pământul - şi mai ales pe Sharon Douglas. 

Dar n-ar fi suportat să rămână blocat o zi în plus în 
acel pat de spital. 

„Evadarea” lui, oricât de nebunească ar fi putut să 
pară, îi redase în sfârşit impresia că viaţa merita să fie 
trăită. 

Acel Adams, care încerca să-l cumpere, pe el şi 
oamenii lui. 

Şi Betty! A naibii femeie! Se descurcase în mod 
remarcabil de misiunea pe care i-o încredinţase. Totuşi, 
când intrase în camera lui, o văzuse atât de nervoasă, atât 
de speriată, încât nu îndrăznise să-i vorbească imediat 
despre planul lui. 

În picioare la piciorul patului, cu mâinile crispate pe 
bara de sprijin, îl întrebase fără tragere de inimă: 

— Voiaţi să mă vedeţi, domnule Mackoy? 

— Oh! nimic foarte presant, Betty. Am rugat-o pe 
Sharon să-mi facă acest comision, într-adevăr, dar dacă ai 
alte treburi, pot prea bine să mă mulţumesc să aştept. 

— Am puţin de lucru, răspunsese ea, încăpăţânată. 


— Adevărat? Sunt un mare egoist! Mă credeam 
singurul bolnav interesant din această secţie. 

— Atunci, pot să plec? Mă voi întoarce îndată ce... 

— Haide, Betty! Ce ţi se întâmplă? Nu vrei să-mi spui 
nimic? De ce această expresie încruntată? Am făcut o 
prostie? Te-am ofensat fără să vreau? Haide, curaj: dă-i 
drumul. Te voi readuce pe pământ ferm, n-avea teamă. 

— Ei bine... 

— Haide! Mă vei uri cu siguranţă, dar o să fac pe 
tatăl îngăduitor: am avut vârsta ta, să ştii. Uneori se crede 
că pământul se va prăbuşi şi adesea este suficient să 
vorbeşti despre asta ca totul să se aranjeze. 

— Nu ştiu dacă veţi aprecia ceea ce... 

— În fine, haide! Ce-i cu povestea asta? Mă priveşte, 
cel puţin? 

— Nu ştiu. Sau mai degrabă da, dar... 

— Betty, i-o tăie calm Kenneth, care-şi ascundea cu 
greu exasperarea. Nu există multe soluţii: sau îţi voi cere 
ce am de cerut - şi mă vei asculta calm - sau eşti prea 
grăbită şi vei reveni curând, sau - a treia soluţie - îmi spui 
ce ai pe suflet. Aşadar? 

Betty părăsi bara patului şi întoarse capul. 
Dumnezeule, se gândi Kenneth privindu-i faţa, este un 
adevărat copil! 

— Este vorba despre doctoriţa Douglas, mărturisi ea 
în fine într-un suflu. 

El fu surprins să se audă răspunzând cu o 
agresivitate pe care o controla cu greu: 

— Şi ce-i cu asta? 

— Vedeţi: începeţi deja să vă înfuriaţi! 

— Niciodată nu m-am simţit mai răbdător, nici mai 
calm. Aşadar, este vorba de doctoriţa Douglas. Perfect. 

— Sau mai degrabă nu: este vorba de Frank. 

— Ascultă, Betty am trecut de vârsta ghicitorilor şi 
nici tu nu mai eşti chiar un copil. Sugerez să vorbim ca 
nişte adulţi despre ceea ce te preocupă. Ai menţionat-o pe 
doctoriţa Douglas, apoi pe Frank... Se simte rău? Există 
complicaţii? 


— Nu tocmai, spuse Betty, furioasă. V-am spus 
adineauri că-i merge foarte bine. 

— Încântat să te aud repetând-o. Care este problema, 
atunci? 

— Problema! îi aruncă Betty cu lacrimi în ochi... 
Acest... Frank îi face curte domnişoarei Douglas şi... 

— Şi ce? întrebă Kenneth, deodată foarte atent. 

— Se pare că nu-i displace! 

El luă un măr de pe noptieră şi-l examină cu o atenţie 
exagerată: 

— Ce vrei să spui? 

— Nimic în plus! îi face curte, şi el îmi promisese... 

— Ah! Ţi-a făcut promisiuni? 

— Nu este ceea ce credeţi! Şi apoi, lăsaţi mărul acela 
în pace! 

Kenneth se execută zâmbind, şi ascultă continuarea: 

— Frank a devenit serios. S-a săturat de zăpăcitele 
pe care le-a putut întâlni până acum. El mi-a spus-o. Cu 
mine, se simte în siguranţă şi i-ar plăcea să ne vedem şi 
după ieşirea lui din spital. Mi-a cerut chiar... 

— Hmmm? 

— ...Să vină acasă la mine într-o zi, ca să-i vadă pe 
părinţii mei. 

— Înţeleg. 

Betty părea gata să izbucnească în plâns. 

— Ei bine, este un mincinos. Când am intrat în sala 
de pansamente, domnişoara Douglas cerceta dacă acel 
aparat afurisit nu-l rănea. Să-l rănească! Vă imaginaţi? Eu 
sunt plătită ca să ştiu dacă-l jenează sau nu! 

— Aşa deci! 

În ciuda unei iritări pe care şi-o stăpânea cu greu, 
Kenneth nu se putea împiedica să se amuze de furia 
explozivă a lui Betty. 

— Şi Frank îşi petrecuse un braţ în jurul taliei ei, 
continuă ea. Nu numai asta, dar ea se sprijinea de el! 

— Ei drăcie! glumi Kenneth, surprins să simtă că 
urcă în el un val de gelozie. Să flirteze cu un bărbat prins 
într-un aparat. Este un abuz de putere caracteristic! 


—  Daţi-i drumul, râdeţi de mine! Credeam că 
doctoriţa Douglas nu vă este... Oh! şi apoi, asta nu mă 
priveşte. 

Se întrerupse, jenată, înainte de a relua: 

— Dar îi cunosc, pe aceşti răniţi! Toţi au tupeu. Dacă 
v-aş povesti tot ce am văzut: bărbaţi pe care-i credeai în 
agonie şi care reînviau îndată ce te apropiai de patul lor... 

— Dacă erai urâtă, lucruri de genul acesta cu 
siguranţă nu s-ar fi întâmplat. 

— Doar n-o să începeţi şi dumneavoastră! 

— Iartă-mă, Betty. Glumeam. 

„Mă comport ca un puşti, se gândea el, dar cu atât 
mai rău. Să-i dăm drumul”. 

— Şi ai văzut... altceva? 

— Să fac o întreagă poveste pentru un braţ în jurul 
unei talii? 

— Ah! Aşadar, s-a petrecut şi altceva. 

— Da, spuse Betty, stacojie. Frank îşi pusese fruntea 
pe umărul doctoriţei şi ea se prefăcea că aranjează nu ştiu 
ce în spatele lui. 

— În spatele lui Frank? întrebă Kenneth, care se cam 
pierdea în toată această gimnastică. 

— Nu al meu, în orice caz! 

— Şi ce-ai făcut, Betty? 

— Ce voiaţi să fac! Eram atât de uluită încât n-am 
putut să spun nimic. De altfel, eram cu siguranţă cea mai 
jenată dintre toţi trei. Oricum, Frank era întors cu 
spatele... 

— Iată un băiat misterios, hotărât lucru! 

— ...Şi doctoriţa Douglas nu părea stânjenită să mă 
vadă intrând. Dimpotrivă. 

— Cum aşa, dimpotrivă? 

— Ştiţi cum sunt ochii ei, când te priveşte în faţă? 
Larg deschişi, inocenți, chiar când te anunţă o enormitate. 
Un aer de sfidare. Ca şi cum voia să se laude cu... 

— Să sfârşim, spuse sec Kenneth, uşurat să vadă că 
nu era nimic mai grav. Sunt sigur că Frank al tău este un 
tip cumsecade. 


— Adevărat? 

— Fără îndoială. Acum, fă-mi plăcerea şi du-te să-ţi 
termini treaba, apoi vino imediat să mă vezi. Am să-ți 
vorbesc - îţi aminteşti? 

El îşi reluă mărul şi muscă din el cu poftă, evocând 
cuvintele tinerei infirmiere. 

„Un aer de sfidare. Ca şi cum voia să se laude... Oare 
frumoasa Sharon încerca să mă facă gelos, din întâmplare? 
Fii atentă, frumoasa mea: în jocurile acestea, rişti să ai 
surprize. Numai această biată Betty se lasă prinsă în 
aceste copilării”. 

El zâmbi de naivitatea tinerei fete, regretând confuz 
că nu ştie, ca ea, să-şi exprime sentimentele cu atâta 
spontaneitate. 

La sfârşitul după-amiezii, tânăra infirmieră, calmată, 
senină, fără îndoială liniştită de o explicaţie furtunoasă cu 
Frank revenise la Kenneth şi acceptase imediat să 
colaboreze la planul lui. Da, îi va aduna pe toţi ai ei în 
spălătorie şi-i va convinge să se îndrepte împreună spre 
camera lui Kenneth. 

Inventând pretextele cele mai nebuneşti, MackKoy îi 
convinsese să părăsească spitalul pentru a veni câtva timp 
acasă la el. Prietenia ajutând, ei acceptaseră fără să pună 
prea multe întrebări. 

Kenneth savura starea plăcută în care se afla şi nimic 
pe lume nu l-ar fi putut face mai fericit decât să-i ştie pe 
tovarăşii săi de pe Minerva plimbându-se prin landă, 
strivind iarba cu flori roz şi mov, sau mai sigur închişi într- 
un bar, cu coatele pe tejghea, bucuroşi că sunt din nou 
împreună, fără riscul de a vedea universul explodând. 

„Am câştigat partida cu Arthur Adams, se gândea 
Kenneth. Dar Sharon? Ce am de făcut cu Sharon?” 

Niciodată nu acceptase fără să scrâşnească din dinţi 
de a se găsi faţă în faţă cu un egal, cu cineva care degaja 
aceeaşi forţă ca a lui. 

În toată lunga lui carieră dăduse ordine - un drept pe 
care-l considera ca fiind dobândit, şi scump plătit pentru 
riscurile pe care accepta să şi le asume. 


Dar Sharon...? Acea gură pe care doar o atinsese 
uşor, acel corp pe care nu-l atinsese, acele dueluri 
permanente... 

Da, Betty pusese în mod admirabil totul la cale. 

În ziua următoare „conversaţiei” sale în sens unic cu 
Arthur Adams, după scurtul rămas-bun cu Sharon, după o 
noapte în care urzise nenumărate planuri, unele mai 
nebuneşti decât altele, la ora când bolnavii obosiţi de 
îngrijiri se odihneau, văzuse intrând pe furiş în camera lui, 
mai întâi unul, apoi doi, trei, patru, cinci din oamenii săi. 
Grupul semăna cu un pluton care se întoarce dintr-o 
patrulare. Ghipsaţi, bandajaţi, ajutându-se unii pe alţii. 
Acelaşi zâmbet fericit le luminase feţele când îl văzuseră 
pe MackKoy în plină formă, aşezat pe patul lui. 

— Fără necazuri, băieţi? Nicio infirmieră pe urme? 
înţeleg că Betty şi-a făcut bine treaba. 

Îi lăsase să aştepte un moment înainte de a continua: 

— Iată. Voiam să vă văd pe toţi aici ca să vă anunţ 
aceasta: plec. Părăsesc spitalul. 

— Cum? 

— Ca să vă spun totul, prieteni, nu mai suport acest 
loc. Mă irosesc. Nu am niciun chef să mă târăsc la sala de 
recuperare, să hoinăresc pe culoare clătinându-mă pe 
cârjele mele... nu, este foarte puţin pentru mine. Mă întorc 
la mine, în casa mea de lângă Wick. Şi voi toţi sunteţi 
bineveniţi acolo. 

Oamenii se priviseră surprinşi, indecişi. 

— Mackoy... n-avem dreptul să ieşim! Medicii spun... 

— ..„.„Prostii. 

— Dar încă avem nevoie de îngrijiri! 

— Mă dezamăgiţi, pe cuvântul meu! Vă ofer o casă 
confortabilă, un port pustiu, cu ploi în toate zilele pe care 
Dumnezeu le-a făcut, un sat unde nu veţi întâlni o pisică, 
un bar bine aprovizionat, şi voi refuzaţi? 

Ei izbucniră în râs. 

— Nu se poate spune că într-adevăr descrieţi 
paradisul! 

— Aşa, are aerul unui loc mai degrabă trist! adăugă 


Frank. Se poate şti cărui fapt datorăm plăcerea să 
cunoaştem acest loc încântător? 

— Faptul că am nevoie de voi. 

— Pentru a face ce? 

— Să mă ajutaţi să reînvăţ să merg pe cele două 
picioare, pur şi simplu. 

— Dar de ce nu aici? 

Kenneth îşi plecase capul, adoptând expresia 
încurcată a celui care nu putea convinge pe nimeni. 

— Eu... m-am săturat, şi nu suport să mă întorc 
singur acasă la mine. 

— Asta-i tot? 

— Nu, recunoscu el. 

Frank se luminase într-un zâmbet larg. 

— Ah: iată-ne ajunşi aici. Care este adevăratul motiv? 

Kenneth îi privise gânditor. Exista atâta prietenie, dar 
totodată atâta autoritate în ochii lui încât toţi ştiuseră 
imediat că orice le va cere, răspunsul va fi „da”. 

— Am o mulţime de lucruri să vă spun, şi nu pot s-o 
fac aici - lucruri foarte importante pentru viitorul nostru al 
tuturor. 

În faţa expresiilor lor speriate, izbucnise în râs: 

— Dacă vă anunţam că vom pleca la Polul Nord, n-aţi 
fi fost atât de îngroziţi! Am nevoie de voi, băieţi; trebuie să 
vă implor în genunchi? Vă cer cincisprezece zile, trei 
săptămâni din viaţa voastră. Nu este la capătul lumii! Vă 
ofer o vacanţă, un whisky după dorinţă, o infirmieră pe 
care unii dintre voi o cunosc deja... 

— Hei! strigase Frank cu o voce acută. Vreţi să 
vorbiţi despre... 

Kenneth începuse să râdă, simțind partida aproape 
câştigată. 

— Unde ai fost să cauţi această voce ascuţită, Frank? 
Oare acest faimos bandaj, te transformă în sirenă? 

— Mackoy... vrei să vorbeşti de Betty, nu-i aşa? Va 
veni cu noi? Dar ea nu este decât stagiară! I se va da 
aprobare să... 

Cuprins de îndoială, Frank reluase: 


— Este Betty, spune? Este ea? 

Kenneth îşi plimbase privirea amuzată peste oamenii 
lui. 

— Este careva care cunoaşte o numită Betty, pe aici? 
Da? Atunci cred că este vorba despre tânăra persoană 
care, profitând de vacanţa ei, va veni să vegheze asupra 
preţioaselor voastre vieţi. Pi 

— Ura! răcni Frank. S-a făcut, băieţi. In ceea ce mă 
priveşte, n-am nicio ezitare. 

— Şi asta nu-i totul... 

Kenneth îşi trecea oamenii în revistă. Un val de 
căldură urca în el. Cel puţin, aceştia cinci nu-şi vor pierde 
prosteşte viaţa pentru frumoşii ochi ai lui Arthuur Adams. 

— ...Am angajat o fată să ne facă supă, încheie el. 

— Pfff! Pariez că este urâtă ca dracul! 

— Ai pierdut, Frank, este frumoasă ca Maureen 
O'Hara. Aşadar? Sunteţi de acord? 

Era suficient să-i privească pentru a cunoaşte 
răspunsul. MackKoy îi concediase pe toţi cu un gest. 

— Ştiţi unde se găseşte biroul de ieşiri, nu-i aşa? 
Atunci, ştergeţi-o. 

Astfel, Kenneth putu face pace cu conştiinţa sa. 
Trebuise să mărturisească oamenilor sumele fabuloase pe 
care le oferea Compania pentru a cumpăra vieţile lor, şi se 
forţase să le explice că era timpul să înceteze să se joace 
cu moartea. 

Asta nu fusese uşor. Dar îşi alesese cu grijă 
momentul. În spatele casei, erau toţi şase aşezaţi la 
soarele care apunea, cu un pahar de bere în mână, văzând 
marea înconjurând cu reflexele ei peninsula unde se agitau 
cârduri de păsări ţipătoare. Bărcile răsturnate pe plaja din 
Portmahomack păreau nişte țestoase enorme. 

— Priviţi, spusese MackKoy: acest pământ n-are 
stăpân. Ştiu că vă va fi greu să vă adaptaţi la un gen de 
viaţă diferit. Ştiu că inimile voastre vor bate mai puţin 
repede, deoarece nu vă veţi mai asuma riscurile care vă 
plac. 

Pe măsură ce vorbea, se simţea cuprins de un calm 


atotputernic. Ştia că ţinându-le acel discurs le reda viaţa, 
una adevărată: lebedele sălbatice, pescuitul, această 
natură aspră şi sălbatică, populată de cerbi şi de vulturi. 
Le înapoia vântul deschis şi rece care sufla din Norvegia; 
şi dacă le dădea accese de nostalgie pentru această viaţă 
de smintiţi pe care o duseseră atât de mult timp, puteau 
oricând să privească - dar de departe - Marea Nordului, 
unde se puteau vedea la Dunscaby torţele arzând pe valuri. 
Pe toată lungimea coastei, începând de la Aberdeen, 
platformele pe mare păreau aproape la îndemână. 

— Oricum, rezumase Mackoy, anii frumoşi s-au 
terminat pentru petrolul scoţian. Curând, Londra va veni 
să pompeze petrolul brut şi într-un an, americanii vor 
controla totul. 

Pentru mine, pentru voi, pentru toţi oamenii ca noi, 
nu vor mai exista decât munci necalificate. 

Oamenii sfârşiseră prin a ceda mai uşor decât 
sperase. „lată-i scăpaţi cu faţa curată pentru moment, se 
gândea el. S-a sfârşit cu nebunia dolarului. Sfârşit. Este 
atât de bine să fii în viaţă”. 

Era aşa de bine să fii în viaţă. În fiecare zi, o 
infirmieră venea s-o ajute pe Betty. Sosea din Rose Street 
pedalând pe o bicicletă veche care scârţâia, cu ochi 
strălucitori, traversând landa, pe care iarba avea o 
nesfârşită tentă roz. 

După plecarea ei, când prietenii se răspândeau prin 
casă şi noaptea se lăsa, Kenneth privea culorile cum se 
stingeau una după alta. Timpul părea că se opreşte, şi el se 
instala în faţa focului pentru a visa. 

Rămânea acolo ore întregi. În flăcări, memoria lui 
făcea să retrăiască Aberdeen - şi pe Sharon Douglas. 

Când Kenneth se trezise în acea dimineaţă, o burniţă 
impalpabilă pudra geamurile cu o ceaţă de picături. Până 
să se vadă, soarele apărea în raze oblice între două saltele 
de nori. 

„Această vreme! Se schimbă de zece ori pe zi!” 

El decise să iasă, să străbată câţiva kilometri prin 


landă. 

Numeroasele fragmentări ale coastei erau scăldate 
de o panglică de spumă. Pe fondul albastru al valurilor, 
verdele deschis al păşunilor se detaşa cu claritate. 
Fericirea era simplă, într-un peisaj ca acesta. 

Totuşi, Kenneth ar fi vrut să urle, atât de mult îi 
lipsea Sharon. O voia acolo, lângă el. Fără ea, ce va face cu 
viaţa lui? l-ar fi plăcut atât de mult ca ea să vadă toate 
astea, să împartă cu el frumuseţea acestui loc. 

Dar cum să facă? Să crească oi şi să tundă lâna lor? 
Să exploateze turba? Să deschidă o fabrică de ţesături? De 
ce nu? Orice, cu condiţia ca Sharon să fie cu el, departe de 
acel spital. Să-i fie alături, cu mâna într-a lui, să respire cu 
el acest miros bun al ceţii. Să poată cunoaşte împreună 
aceste bucurii simple care dau un sens vieţii. 

Să-şi pună un mantou pe umeri, când frigul vine 
odată cu noaptea. S-o strângă lângă el. Să simtă 
umiditatea sărată a părului ei castaniu. S-o privească în 
ochi, să vadă în ei culoarea valurilor şi a ierburilor. Să 
alerge cu ea între pereţii de piatră, în spărturile de lumină, 
să descopere pădurile de brazi, lacurile sclipitoare ca 
plăcile de metal, să râdă cu ea străbătând aceste drumuri 
atât de înguste pe care abia pot trece două maşini una pe 
lângă alta... 

Zgomotul unui motor îl scoase pe Kenneth din reveria 
lui. Range Roverul frână zdruncinându-se în faţa lui. 

Frank cobori din el cu mii de precauţiuni. De când îi 
fusese scos ghipsul, pretindea că se simţea la fel de fragil 
ca un pahar de cristal. 

— Ai fost chemat la telefon, îl anunţă el. Părea că 
este ceva urgent. 

— Niciun mesaj? 

— Era spitalul din Aberdeen. 

Frank însoţi această revelaţie cu o strâmbătură 
încurcată. 

— Crezi că-ţi vor face necazuri? 

— Sigur că nu. 

— Te conduc acasă? 


— Să mergem. 

— Cu doctoriţa Douglas, vă rog. 

Kenneth privea fix focul, aşteptând să i se răspundă. 
Şi-o imagina pe Sharon traversând culoarele, sosind în 
biroul ei... 

„Ce m-a apucat? turbă el. Voi fi oare incapabil să-i 
mărturisesc liniştit că vreau să trăiesc cu ea? Eu care nu 
mă tem nici de vânt, nici de furtuni, nici de singurătea 
landei, îmi va fi teamă să-i spun un lucru atât de simplu?” 

Evident, îi şopti o mică voce. Ai încă atâtea lucruri de 
învăţat! 

— Alo, Kenneth? 

— Da. Tu m-ai chemat? 

li revedea părul castaniu, ochii mari, îşi imagina gura 
atingând uşor aparatul... 

— Da, eu. Voaim să ştiu cum vă simţiţi, tu şi prietenii 
tăi. 

— Ei bine, nu prea rău, presupun. 

— Cum asta, presupui? 

— Eu nu sunt medic: nu pot să-ţi spun nimic mai 
precis. Dar se pare că totul e bine. 

— Şi piciorul tău? 

— Piciorul meu? 

— O faci dinadins! 

— Deloc! 

Kenneth recunoştea, surprins, această permanentă 
furie pe care o simţea urcând în el. Îşi aminti reveriile sale 
din landă, şi imploră toţi sfinţii. „De data asta nu mă vei 
avea, gândi el. Nu mă voi lăsa pradă furiei”. 

— Deci? reluă Sharon, ce-i cu piciorul? 

— İl trag puţin, şchiopătez - dar se pare că totul este 
normal. După medicul din Wick, nu trebuie să mă aştept la 
o mare ameliorare. Va trebui să mă resemnez să... 

— Cum? Dar ar fi trebuit să fii perfect vindecat! Şi 
dacă ai fi urmat un program de recuperare în toată regula, 
de mult timp... 

— Se pare că nu asta spun radiografiile de control. 

— Ce radiografii? 


— Ai auzit bine. Am făcut, mi s-a cerut să fac noi 
radiografii şi medicul din... 

— Wick, ştiu! 

— Asta-i. îl cunoşti? 

— Nu am avut această onoare. Care este diagnosticul 
lui? 

— Că osul a fost... aşteaptă: prost îndreptat 

— Este termenul exact? - şi că îmi voi petrece restul 
zilelor şchiopătând uşor. 

— Nu cred niciun cuvânt! 

— Ei bine: vino şi verifică. 

— Tu eşti acela care va veni aici! 

Kenneth zâmbi, imaginându-şi cum Sharon fierbea de 
furie şi de indignare. 

— Îmi vei face plăcerea să vii imediat, reluă ea. Ştii 
foarte bine cum te-am operat. Dacă cel puţin n-ai comis o... 

— Fără grosolănii, te rog. N-am făcut nimic blamabil. 
Tu, în schimb... 

— Mackoy! 

— Da? 

— Poţi să-mi spui de ce ai plecat asemenea unui hoţ, 
luându-ţi oamenii cu tine? Ai profitat de absenţa mea, şi nu 
sunt pregătită să te iert. 

— Sharon... nu-mi place să vorbesc despre asta la 
telefon; dar le-am salvat în mod incontestabil viaţa. 

— Ca să vezi! 

Kenneth îşi întinse picioarele, se întinse cu voluptate 
şi, satisfăcut, zâmbi la telefon. 

— Ei da! l-am scăpat de momeala câştigului. De 
câteva mii de dolari care ar fi putut să-i tenteze ca să-şi 
dea viaţa în schimb. Oricum, pentru ştiinţa ta, platformele 
vor fi în curând complet automatizate: vor ajunge în şomaj! 

— Poate, dar starea lor de sănătate reclama să 
rămână în spital. 

— Nu. Dimpotrivă, acolo era pericolul. Viaţa merită 
câteva mici infirmităţi, nu crezi? 

— Cum faci să mă iriţi astfel? De fiecare dată când 
deschizi gura, am impresia că mă insulţi. 


— Un dar al cerului, fără îndoială. 

— Sper că ştii ce faci. 

Ea păstră un moment tăcerea, şi el încetă să fie 
mulţumit de el auzindu-i vocea tremurând când reluă: 

— MackKoy, piciorul tău... şchiopătezi într-adevăr? 

— N-are nicio importanţă. Dacă îmi promiţi să fii 
cuminte, te voi lăsa să-mi împingi scaunul pe rotile. 

— Kenneth? 

— Da, scumpa mea. 

— Te urăsc. Şi nu cred nimic din ce mi-ai spus. 

— Este adevărat? întrebă el vesel. 

— N-am fost niciodată mai sinceră în viaţa mea. 

— Cu atât mai rău pentru tine. 

— Kenneth... 

El crezu că simte o mărturisire pe buzele ei. 

— Da? 

— Oh! nimic. Absolut nimic. Du-te naibii. 

— Betty! 

Surprinsă, Sharon o văzu pe tânăra infirmieră 
îndreptându-se spre ea pe culoarul care ducea la blocul 
operator. 

— Dar te credeam la ţară! Mi s-a spus că v-aţi luat 
câteva zile de concediu. 

— Nimic mai exact, doctore. Am revenit să-mi iau 
rămas-bun de la spital. îl abandonez. 

— Ce abandonezi? 

— Meseria. Îmi închei studiile. 

— Ce s-a întâmplat? Păreai atât de fericită aici, încât 
se putea crede că erai făcută pentru asta! 

— Asta credeam şi eu, dar cred că... în fine, iată: mă 
voi căsători. 

— Este oare un motiv ca să abandonezi totul? Altele 
ca dumneata au dovedit-o deja: munca şi căsătoria sunt 
departe de a fi incompatibile! 

Betty părea atât de încurcată şi totodată atât de 
fericită, încât Sharon n-avu inima să insiste. Îndrăzni totuşi 
să întrebe: 


— Pot să ştiu cine este fericitul ales? 

— Bineînţeles. Cu atât mai mult cu cât îl cunoaşteţi, 
doctore. 

Sharon se încruntă. 

— Adevărat? 

— Amintiţi-vă: Frank, „frumosul” Frank. 

— Şi dumneata te-ai îndrăgostit la fel de repede? A 
rămas atât de puţin timp la spital... Dar văd că te 
plictisesc, cu întrebările mele. 

Betty ar fi vrut să dispară sub pământ. 

— Nu ştiţi că... în fine, credeam... 

— Ce anume, Betty? Este aşa de grav? 

— Deloc, doctore! Credeam pur şi simplu că eraţi la 
curent: domnul Mackoy mi-a cerut să merg la el, la Wick, 
ca să mă ocup de răniţi, şi... 

— Să te ocupi de răniţi? Dar n-aveai dreptul! Nu ţi-ai 
luat diploma şi... 

— Exista acolo o altă infirmieră, o asigură Betty în 
defensivă. Şi domnul Mackoy... 

— Domnul MackKoy! Domnul MackKoy! Când o să 
încetezi să-mi vorbeşti despre domnul MackKoy! 

Sharon îşi dădu brusc seama că striga. Confuză, 
încercă să se calmeze, privind-o pe tânăra infirmieră cu un 
pic de gelozie. 

— În orice caz ai o mină superbă, Betty. Ai avut timp 
frumos, s-ar spune? 

— Minunat, doctore. Domnul Mackoy are o casă 
fabuloasă şi prietenii lui sunt de o amabilitate...! 

Sharon tăie scurt acest val de laude uimitoare. 

— Şi lui, cum îi merge? 

— Cum se simte? 

Betty îşi plecă ochii, şi roşeaţa care-i invada obrajii 
făcu să iasă în relief petele roşcate. 

— Ce are? îşi pierdu cumpătul Sharon. Ce vrei să-mi 
ascunzi? îi merge mai rău? 

— Nu, doctore, nu. Nu-i asta. 

— Atunci, ce? 

— Cred că trebuie să treacă să vă vadă. 


Tânăra femeie simţi cum inima i-o ia razna. 

— Când asta? 

— Poate astăzi. 

Toate aceste întrebări păreau s-o pună pe infirmieră 
la tortură. Sharon preferă să schimbe subiectul. 

— Te vei căsători curând? 

Betty îşi regăsi imediat zâmbetul. 

— În această iarnă, doctore. Frank va deschide un 
bar. Şi domnul Mackoy i-a sugerat să-l boteze „Minerva”. 
O idee bună, nu? El spune că va accepta să fie naş şi că 
pentru a-l boteza se vor putea sparge sticle de şampanie 
de pereţi, şi că... 

Temându-se să nu se lanseze din nou într-un discurs 
interminabil, Sharon o întrerupse surâzând. 

— Îţi doresc multă fericire Betty. Acum scuză-mă, dar 
datoria mă cheamă. 

„Acest Kenneth MackKoy! Va trebui oare să aud toată 
viaţa vorbindu-se despre el?” 

Sharon împinse uşa biroului său, intră în pas forţat şi 
se aşeză la masa ei. Luă un dosar, îl deschise cu furie, 
întoarse maşinal câteva foi, îl închise cu un pocnet. 

Imposibil să lucreze. 

Se trânti pe spătarul fotoliului său şi închise ochii. 
Vocea lui Betty răsuna încă în urechile ei: „Regiunea este 
atât de frumoasă, acolo sus!” „Ştiu, se gândea ea. Ştiu. De 
când datează ultima mea plimbare prin landă? Ultima dată 
când am respirat mirosul de cimbrişor sălbatic? Ultima 
dată când am văzut gălbenelele, orhideele, cebareele şi 
panselele? Ultima dată când am văzut strălucirea mării, 
când am simţit spuma valurilor?” 

„Kenneth... Atâta timp petrecut fără tine. Atâta timp 
pierdut, atâta orgoliu... S-a sfârşit, acum. Prea târziu, totul 
este sfârşit. 

Sharon redeschise ochii. 

„Şi ce să fac, să mucegăiesc în această cameră fără 
fereastră” Să aştept să fiu chemată; iată. Toată viaţa voi 
aştepta să fiu chemată”. 

Betty are dreptate: uit că locuiesc într-o ţară unde un 


ponei costă mai puţin scump decât o bicicletă. Am hotărât, 
prosteşte să-mi petrec viaţa închisă. 

Pentru care motiv? Pentru că nu-mi place această 
meserie? Am ajuns să mă întreb. Alţii o vor face la fel de 
bine ca mine, dacă aş decide să abandonez. 

Asta mă anunţa Betty adineauri: „Abandonez” şi eu 
am învinuit-o cu cruzime. Ca şi cum n-avea dreptul să-şi 
abandoneze drumul. 

Dar dreptul de a iubi? 

Oh! Kenneth, dacă aş fi ştiut să mă arăt mai blândă, 
dacă ai fi înţeles mai bine că nu făceam decât să mă 
protejez. Dacă trenul nostru n-ar fi deraiat, chiar înainte 
de a pleca. Dacă n-aş fi dorit atât de mult să fiu cu tine, 
dacă... 

— Doctoriţa Douglas este chemată la urgente. 

Sharon fulgeră difuzorul cu o privire întunecată. 

— Sosesc. Nu-i nevoie să strigi atât de tare: sunt aici. 
Întotdeauna gata să răspundă la apel, Sharon Douglas. 

Se ridică, îşi netezi maşinal părul, deschise uşa... 

Acolo, la capătul culoarului, în faţa ascensorului, un 
mic grup părea că aştepta. O recunoscu pe Betty, care 
ridică un braţ ca să-i facă semn să se apropie. 

Tânăra fată se afla în spatele unui scaun de infirm pe 
care-l împingea afară din ascensor. Alte scaune rulante îl 
înconjurau. Şi Sharon se întreba vag cum putuse ea 
singură să escorteze toţi aceşti bolnavi până acolo. 

Abia atunci văzu părul negru, ochii albaştri ai 
bărbatului care ocupa primul scaun. Kenneth. În jurul lui, 
îi recunoscu pe rând pe Frank, Sean şi acel negru uriaş pe 
care-l întâlnise pe Minerva. 

Inima ei bătea să-i spargă pieptul. 

„Dumnezeule! dar ce era cu ei? Aşadar, Kenneth nu 
glumea, la telefon? De ce n-a venit mai devreme? De ce?” 

Ca într-un film cu încetinitorul, îi văzu atunci 
ridicându-se, aruncând păturile care le acopereau 
genunchii. 

Apoi îl văzu pe Kenneth îndreptându-se spre ea, 
bucuros ca un copil. 


„Îndrăzneşte să-mi facă o farsă de un atât de prost 
gust!” se gândi ea, cu un amestec de uşurare şi de 
indignare. „Kenneth MackKoy, mă întreb dacă-mi va ajunge 
toată viaţa ca să te fac să plăteşti asta!” 

El ajunse în faţa ei, înainte ca ea să schiţeze un pas. 
Ea îi regăsea trăsăturile hotărâte, bărbia voluntară, apoi îi 
simţi braţele cuprinzând-o. 

— Ştiu, şopti el. Ştiu, eşti nebună de furie. Dar mi-era 
atât de teamă de tine: teamă de a te iubi prea mult! Mă 
temeam... ce ştiu oare? Că mă vei alunga, că-mi vei 
porunci să mă reîntorc imediat de unde vin. 

Buzele lor aproape se atingeau. 

— Şi dacă o făceam? întrebă ea, amestecându-şi 
respiraţia cu a lui. Numai pentru a te învăţa să trăieşti? 

— Să învăţ să trăiesc? 

El zâmbea fericit. La urechea lui strălucea acel 
faimos diamant care fusese cât pe ce să provoace o dramă. 

— O vom face împreună, Sharon. Avem timp 

— Tot timpul din lume. 

Sharon intrase cu neîncredere în casa lui Kenneth. În 
lungul lor voiaj cu maşina, prin landă, rămăsese crispată, 
cu mâinile înmănuşate încrucişate cuminte pe genunchi, 
afisând o indiferenţă prudentă. 

Ajunsă în faţa mării, deschisese ochii neîncrezători, 
asemenea unui copil descoperind ceva la care nu se 
aştepta. 

Kenneth deschise uşa şi se dădu în lături pentru a 
lăsa să treacă invitata lui, îndepărtându-se ca să n-o 
atingă. Respecta tăcerea ei, ştiind că amândoi erau în 
pragul unui domeniu necunoscut. 

Obiectele familiare, mobilele, marele şemineu în care 
ardea focul, tot ce constituia totuşi decorul lui cotidian de 
atâtea zile i se părea deodată străin, deplasat. 

Această încăpere pe care vrusese să i-o arate 
călduroasă, apărată de sălbăticia mării, îi apărea acum 
banală, rece, fără suflet. li era ciudă că lăsase aceste ziare 
pe jos, că aruncase într-un colţ aceste cizme de cauciuc 


scoase în grabă la întoarcerea dintr-o plimbare. 

Pe o masă mare de lemn, sclipind în reflexele focului, 
pahare, sticle, amintindu-i lui Kenneth de ultima petrecere. 

Peste Betty, peste infirmieră: plecase ca un nebun la 
bordul maşinii lui pentru a se năpusti spre Aberdeen şi 
spre spital. Revedea scena regăsirii lor pe acel culoar 
luminat de neon. Încă auzea râsul însoţitorilor lui, fericiţi 
de acea bună farsă care i-o făcuseră doctoriţei. Încă simţea 
lângă el corpul lui Sharon. 

„Avem tot timpul din lume pentru a învăţa să trăim”, 
îi spusese el. Totuşi, acum îşi dădea seama că va trebui cu 
adevărat să se cunoască. Simţea că între ei se ridică un zid 
pe care nu şi-l imaginase. 

Sharon se apropie instinctiv de şemineu, întinzând 
mâinile spre flăcări, apoi cu un gest maşinal, ridică gulerul 
mantoului. 

El primi acest gest drept o mişcare de apărare. Se 
apăra de el, aşa cum el voia să se apere de ea. 

Începu să adune hârtiile împrăştiate, revistele, 
strânse paharele pe un colţ de masă. În doi paşi, ajunse la 
şemineu, aruncă în el un buştean care izbucni într-o jerbă 
de scântei, reveni la masă şi aruncă, fără să se întoarcă 
spre tânăra femeie: 

— Vrei să bei ceva? 

Şi cum ea nu răspundea, adăugă anapoda, jenat: 

— Nu ţi-e prea frig? Poate, cald? Dă-mi mantoul tău. 

Fără un cuvânt, ea îşi scoase haina grea şi i-o întinse. 
El o luă, o examină ca şi cum voia s-o cumpere, privi în 
jurul lui, ezită un moment şi o aruncă pe un scaun. 

Sharon zâmbi. 

— La prima întrebare, voi răspunde: „da”. La a doua: 
„nu”. Este foarte bine la tine. 

Acest răspuns îl reconfortă pe Kenneth. Se temea să 
nu fi fost şocată de dezordinea pe care o lăsase în urma lui, 
şi cu un sentiment de mândrie absurdă aruncă o privire 
satisfăcută bibliotecii, celor zece mici picturi care decorau 
peretele din fund, scării, strălucind de ceară... 

Sharon se aşeză, alegând fără să ştie, fotoliul 


stăpânului locurilor. El se încruntă, dar nu spuse nimic. 

Tânăra femeie dispărea aproape în întregime între 
perne, şi Kenneth se prefăcu că nu vede lungile ei picioare 
pe care le strânse spre ea. La fel cum ignoră mâna fină 
care lua paharul pe care i-l întindea. 

Întrebare prostească pentru întrebare prostească, se 
gândi el, să-i dăm drumul: 

— Iţi place? 

— Mi-ar plăcea cu mai mult sifon. 

— Nu. Voiam să spun... acest salon - îţi place? 

Sharon îl simţea îngrozitor de stânjenit. Ea căuta în 
van un răspuns care să-l destindă, şi optă pentru unul 
banal: 

— N-ai avut niciodată probleme cu şemineul? 

El izbucni în râs. 

— Niciodată, spuse el, sarcastic. Şemineul meu trage 
teribil, dezordinea pe care o vezi esta elaborată cu grijă şi- 
mi place. Robinetele din sălile de baie se închid perfect... 
şi ce altceva? Ah! da: nicio menajeră n-a stat vreodată mai 
mult de trei zile. De ce? Primo: locuiesc prea departe de 
toţi. Secundo: îi interzic să se atingă de ceva. Terţio: urăsc 
să calce în bucătărie; în afară de a spăla cratiţele, îmi 
prepar singur mâncarea, rareori îmi fac patul şi... ei bine! 
îmi voi pregăti un whisky. Dacă voi găsi totuşi un pahar 
curat în această... 

— Dezordine? 

— Exact. Şi nimeni nu va schimba nimic din 
obiceiurile mele. 

— Oh! făcu Sharon, pe tonul pe care l-ar fi luat ca să 
oprească un cal. Priveşte-mă bine: n-am ridicat nici 
degetul mic pentru a atinge ceva. Şi as putea cu greutate 
să ocup mai puţin loc: nu ştiu nici măcar dacă aş fi 
capabilă să ies... dar poate stau în fotoliul tău, nu? 

— Fotoliul meu? 

Mare senior, Kenneth declară: 

— Poţi să-l păstrezi. 

În faţa expresiei de copil prost crescut, Sharon 
izbucni în râs. Părea atât de agitat, aşa de dezorientat. 


Părea că are optsprexece ani, şi ea nu se simţea deloc mai 
în vârstă. 

— Mulţumesc mult, spuse ea ironic. 

Cu un aer mărinimos, adăugă: 

— Poţi să te aşezi în faţa mea. 

Kenneth se lăsă să cadă într-un scaun mare de piele. 

— Confortabil, nu? Dar greu de a ieşi din el. 

— Poate că este mai bine aşa, murmură Sharon. 

— Cum asta? 

El o fixă cu neîncredere. 

— Crezi că ne vom petrece noaptea uitându-ne cu 
duşmănie unul la altul, ţintuiţi în aceste fotolii? Oricum, 
trebuie să reuşesc să mă ridic pentru a aprinde lumina. 

El aprinse una, două, apoi trei lămpi şi o lumină 
blândă însoţi strălucirea roşiatică a focului de lemne. 
Sharon se întinse, cu un mic oftat. 

— Ce este? 

Subit neliniştit, Kenneth se opri şi se apropie de ea. 

— Nu te simţi bine? 

— Din contră; era un oftat de mulţumire. Mă simt 
minunat de bine. 

El se aşeză pe un braţ al fotoliului, care se lăsă sub 
greutatea lui. Încet, parcă intimidat, se aplecă spre ea ca 
să-i atingă uşor gâtul cu vârful buzelor. O simţi pe tânăra 
femeie încordându-se şi îndepărtându-se imperceptibil. 

— Ca o pasăre prinsă în laţ. 

— Ce vrei să spui? 

— Aici, spuse el punându-şi degetul pe locul unde o 
sărutase. Inima ta bate asemenea unei păsări prinsă în laţ. 

Fără să înceteze să privească flăcările, Sharon îşi 
puse mâna peste cea a lui Kenneth. 

— Este adevărat. 

— Ce este adevărat? 

— Că nu mă simt foarte în largul meu. Am impresia 
că te văd pentru prima dată. Impresia că am descins într- 
un hotel, construit pe un ştiu ce faleză. Poate că această 
casă se va răsturna în mare. Poate că platforma n-a existat 
niciodată. Că spitalul a fost distrus de un cutremur de 


pământ... Mă simt vag vinovată că am plecat atât de 
repede. În maşină... 

Işi lăsă fraza în suspensie, gânditoare. 

— Spune. 

— ...în maşină, te priveam cum conduci şi încercam 
să-ţi reconstitui portretul după diferitele fațete pe care le 
cunoşteam despre tine. 

— Sunt unele de care nu sunt foarte mândru. 

— Aceea din prima zi, continuă ea, fără să-l fi auzit. 
Aceea de la Roma şi de la Acapulco... şi aceea a rănitului 
întins pe punte. Îţi era atât de rău? 

— Pfă! 

— Dar încă? 

— Mă prefăceam că-mi este rău! Dacă strigam, era 
pentru ca acea bandă de năuci să se hotărască să 
reacționeze. 

— Adevărat? 

Tânăra femeie încercă să se ridice. El îi puse o mână 
pe umăr ca s-o împiedice. : 

— Rămâi cuminte lângă foc. Îţi voi servi un alt pahar 
şi mă duc să văd ce se petrece sus. 

— Sus? 

— Îţi închipui că vei fi cazată în salon? Trebuie să te 
instalez în camera ta... 

— Pot să te ajut, poate? 

— Da. Nemişcându-te din fotoliu. Revin într-un minut. 
Se sprijini de umărul ei ca să se redreseze. Ea îşi ridică 
încet capul şi pentru prima dată de când intrase în casa 
lui, văzu minunata lumină albastră din ochii lui. 

— Vin imediat. 

li auzi paşii deasupra capului ei, deplasând o mobilă, 
trăgând perdelele. Apoi distinse o trosnitură de lemn 
uscat, şi-şi spuse cu plăcere că şi acolo exista un foc gata 
să fie aprins. 

El cobori în mare grabă pentru a intra într-o încăpere 
care presupuse că este bucătăria. leşi curând de acolo, 
împingând în faţa lui o masă pe rotile pe care o plasă între 
cele două fotolii, în faţa căminului. 


— Poftim, doamnă! 

— Dar, Kenneth...! 

Flăcările se reflectau în licăriri roşii pe argintărie şi 
pahare, atât de fine încât te puteai teme că vor fi topite de 
căldură. 

Cu multă seriozitate şi îndemânare, el puse pateul de 
ficat de gâscă pe două farfurii, adăugă salată, puse pâine 
într-un toaster, dădu un bobârnac celor trei trandafiri aflaţi 
într-o vază cu gâtul îngust, întinse un şervet pe genunchii 
invitatei lui, puse paharele pe masă cu mii de precauţiuni, 
şi se lăsă în fine să recadă în fotoliul lui. 

Sharon aştepta o remarcă, o frază, dar el se mulţumi 
să ungă cu grijă o felie de pâine prăjită pe care i-o întinse 
fără un cuvânt. Şi fu rândul tinerei femei să se scufunde 
pentru prima dată în ochii săi. 

Privirea ei îl întreba cu seriozitate, o fervoare care-l 
emoţionară profund şi pasărea prizonieră de la gâtul ei 
reîncepu să bată nebuneşte din aripi. 

Ea îşi puse cu grijă pâinea prăjită pe marginea 
farfuriei, îşi strânse liniştită  şervetul, îşi  destinse 
picioarele lungi şi se ridică. 

— Ceva nu-i în ordine? Sharon! Unde te duci? 

Ea îşi trimise la plimbare pantofii şi puse un picior pe 
prima treaptă a scării. 

— Ghiceşte. 

Urca deja încet treptele. 

— Sharon! 

Kenneth se ridică încet, ca şi cum ezita. Ea dispăruse 
deja la etaj. Îşi aruncă şervetul pe un scaun, împinse masa, 
se avântă pe scară şi pătrunse în cameră în momentul 
când ea îşi scotea pieptenele care-i ţinea părul. îl privea cu 
acel aer serios care-i plăcea atât de mult la ea. 

O strânse atât de furios în braţe încât se lovi de 
marginea patului înainte de a se prăbuşi pe el. 

— Dumnezeule, Sharon...! 

El îi luă faţa între mâini, îi îndepărtă părul spre 
tâmple, risipind pe frunte, pe obraji, pe gât, un val de 
sărutări rapide, aproape scos din minţi, fără a înceta să-i 


repete numele ca o litanie, cu aceeaşi fervoare ca a ei 
ritmând numele acestui bărbat pe care i-l dăduse marea, 
focul, landa, vântul. 

Sfârşit 


